3

Käthi :
 Tge magliadrùns angurds ! (igl petga da sutansei) Schon puspe,
tge tratga que vaschegn nov da giousut anzuma? (varda sen
l’ura) Las endesch, quel vut siir durmir. (meta sen pes las sutgas)
Quel e sez la cualpa scha la Sina â betg anvido ear el, el vess
bagn seglmains savieu vagnir a sapreschentar… Igls tains ân
propi samido. (meta vei ferm egna sutga, igl petga puspe da
sutanesei) Ea, ea, zufla an pegna !
Sina :
(vean cun egn tarment taglier dessert) Betga da crer… quels dus

maglian betga me… quels lagutan antieras tgargias.
Käthi :
Me parquegl c’igl custa nut.
Sina :
A tgea vutani ear betg ir, igl segi legher a me par egn’eada

amport’igl betg.
Käthi:
Alura sa quel giousut ànc pitgear egn peer geadas.
Sina:
Â’l schon puspe fatg caneras?
Käthi:
A betga me egn’eada, schon duas geadas.
Sina:
 Cur ca turn fieri or dad esch quels dus, gl’e tutegna tge hantieris
c’igl Gieri fa. (prenda la clav) La Rita mi â aposta scho qua la
clav par c’ella vigni gea betg a la curta. (va)
Käthi :
Tipic Rita. Profitar, profitar a profitar.
Gieri :
 (turna cun la Menga a cun blear dessert) Igl buffet da dessert e
aviert, mo gl’â nut ple !
Menga:
 (letga giou igl det) Quegl portiou vei an la mi’avdànza, damàn
veiou siir ear puspe gust.
Käthi:
Ussa tgala! Fe betg ascheia d’angurda. Igl fuss uss ear plànsieu

uras par tuts d’ir a tgea.
Gieri:
Nus nagn ànc gî betg a tgea. Gl’amprem matainsa ànc egn

Zillertaler segl parcet, near betga Menga?
Käthi:
Siir betg an qua!
Gieri:
 Tge capeschas tei schon! Ussa vezas egna numra superlativa,
tirolesa acrobatica digls Schürzenjägers or digl Zillertal.
Menga:
„Los geht’s Buam!“ (meta igl taglier sen la mesa, igl dessert dat

giou)

St-SAH 1-1_Caluro da frestg_(st)


4

Gieri:
Spetga! (meta anavos igl dessert cugl màn segl taglier a

schubregia igls màns ved igl sieus scussal da pedel) „Komm

Madel, pack mer’s“  (tgàntan dadòlt cun la musica a sòltan dadòlt

tras la stiva)
Sina:
 (Turna da la Rita a fiera ad òlt igls màns) Calad! Par l’amur da
Dieu, calad!
Käthi :
 (leava sei da la sutga) Fito! Igl tànscha! (els tgalan, da sutansei
petg’igl)
Gieri:
Igl noss indianer giouqua spetga sen nossa rasposta. (petga

anavos cugl pe)
Sina:
Gieri, fe igl bagn !
Menga :
(petga) Quel giouqua de me saver tge c’e maniera ad usit tier

nus. Ple speart c’el sadisa ved igl noss urden da tgea, a miglier

c’igl e!
Gieri :
Igl signur â ànc gnànc sapreschanto ufizialmeing, quegl fuss

ussa la miglra pussevladad. Jou dunt gest egn impuls ad el! (fa

egn sòlt da step)
Sina:
Sas anzuma las quàntas c’igl e?
Gieri:
Tge âs tei? Quel scadanass jou or da litg la damàn las tres. Jou

sund igl patrùn !
Rita :
(vean a tramblànd an pijama a legras pantoflas) Samated avànt,

tier me e sto anzatgi an avdànza… egn lader!
Sina :
Na quegl ear jou, jou ve mess igl tieus dessert an frastgera.
Rita :
(sea giou, miez dànd is) Jou… jou ve tgapo egna taribla tema …

ussa seiou betga ple durmir… jou sund prest morta da

l’anguscha.
Gieri :
Cura egl d’ir suainter bara? (ved igl esch scalegn’igl mordio)
Sina :
Segneret, quegl e siir igl Kaiser da giousut… ged ca jou segi

betga qua… near ca vegi la sfuira near schiglioc anzatge.

(svanescha speart)
Gieri:
Igl mieus sòlt da step a fatg vagnir el or da la reserva, quel sa

gest sapreschantar an tuta gràndeztga. (va ad earver)
Käthi:
Ve marveglias tge miracla ca que Kaiser e.

St-SAH 1-1_Caluro da frestg_(st)


5

Rita:
Tge tratga quel da me? Ascheia sco jou vez or?!
Menga:
Quegl fuss ampo damegna par que umet, quel tgapa igl schoc.

(cuvearta ella cun egna curveia)
Gieri:
(vean aint a stumpla nà davànt el igl Adrian c’e agl trainer) Betga

fe ascheia da schinigieu, quellas mordan betg!
Adrian:
Stuez stgisar... stuez antalir me... jou ve gea nut ancùnter egna

feasteta, mo...
Menga:
Âs udieu pitgear me? (fa igl ritmus) Quegl ear’jou...
Adrian:
Gest quegl vess igl betg ear ànc duvro.
Käthi:
Signur Kaiser, an 5 minutas vez igl voss pos, quegl

garanteschiou.
Gieri:
Quegl cres ear me tei, onda Käthi! Ussa fagiainsa duzis cugl

Adrian. (igl strocla ainta màn egn magiel) Egn mumaint, (prenda

puspe igl magiel a schubregia or el cugl scussal) quegl tànscha

par te. Jou sund igl Gieri, viva!
Adrian:
Viva... Adrian. (igls oters fan ear viva a sapreschaintan)
Rita:
(Tussa sainza fegn)
Gieri:
A qua sutaint e ànc la nossa miglra vatga an nuegl. (tira davent

la curveia)
Rita:
(ampo vilada) Vus,... vus stuez stgisar, gl’e parveda igl lader.
Gieri:
Sas Adrian, cura ca que schinumno lader â vieu quella flureta, â’l

cartieu d’easser agn egn film da sgarschur.
Rita:
(leava sei) Tei âs gest da gir anzatge, tei... tei cun la tia mascra

da tschever.
Adrian:
Astg jou sapreschantar, jou sund igl Adrian.
Rita:
Fa plascher, jou sund la Rita. (â nign magiel)
Gieri:
Prenda igl mieus. (tegna vei ad ella igl sieus magiel)
Rita:
Na graztga, jou less betga tgapar la zupegna. (va an tgadafiac)
Käthi:
Stuez vus dus adegna sabaztgear? Tge manegias Adrian, co

quegl nass tier qua sch’igls dus vaschegns da sura fussan betg

an vacànzas?!

St-SAH 1-1_Caluro da frestg_(st)


6

Adrian:
Vus vessas quentiou ear ànc salto rock’n’roll a do basketball.
Menga:
Sas - nus festivagn la feasta digl tschantaner.
Adrian:
Gi da naschientscha, near tge?
Rita:
(vean cun egn magiel) Uss Adrian, fagiagn viva par davantar

bùns vaschegns. (els fan viva) Scha tei vessas sapreschanto la

sonda passada scha fussas ear sto anvido.
Gieri:
Quegl en igls kicks ancunaschaints da la Rita. (petga an las

costas agl Adrian)
Menga:
Sas gea anvidar nus damàn a sera ad egn apéro da

bagnvagnieu.
Adrian:
Gl’amprem veiou da sadrizar aint. Suainter vigntiou schon ad

anvidar vus tuts tier egn apéro.
Rita:
Qua vagnainsa lura tuts! Betg’amblida, nus vagn adegna

fomaz.
Käthi:
Astgiou radir da magliear a tgei?
Adrian:
Graztga, jou ve schon tschano.
Menga:
Tei âs siir ànc fom. Or an tgadafiac â’gl ànc da tut, oter ca

dessert. (Rita a Menga prendan el pigl bratsch, el protestescha)
Rita:
Betga fe schi tgutg! Tei stos seglmains dar egn tgit, schiglioc âs

nign’ideia tge ca nus eassan disos.
Gieri:
10 buteglias dovras alura schon! (tuts van, el cun la buteglia)
Käthi:
Igl Kaiser â siir avunda da nus, quel cre siir ca nus segian igls

davos.
Sina:
(vean cugl satg da rumient, agitada) Käthi, sas tgi ca quegl e?
Käthi:
Ea, igl nov vaschegn!
Sina:
(Tegna ella ved’egn bratsch) Quegl e igl mieus “flirt”, quel ca

vean mintga gi tier nus an stizùn a cumprar aint.
Käthi:
Aha, quegl e quel ca tei raquentas adegna tge super tip ca

quegl segi.

St-SAH 1-1_Caluro da frestg_(st)


7

Sina:
 Exact... a quel stat ussa gest sut me... tge fetschiou ussa...
sch’igl Kaiser sa ca quella avdànza e da me, alura e quella
romanza fitada avànt c’ella â antschiet. (dosta igl rumient)
Käthi:
Mo tge, tei stos saparstgisar tier el... Tei, forza â’l gea ear

egn’amitga...
Sina:
Tocen ussa e’l adegna vagnieu sulet... Käthi, quegl stuainsa

catar or!
Käthi:
Partge nus? Quegl interessescha anzuma betga me.
Sina:
Jou se schon ca tei âs me ple agl tgieu que um elegant ca tei

vezas  mintga gi agl tren.
Käthi:
Quel ple a mei ear blear miglier c’igl Kaiser, ad anzuma, jou vi

betga ruinar quella partida a tgei.
Sina:
Quegl viou ear sperar... mi porta ànc egn satg par plascher!
Käthi:
Ign savess tartgear c’igl segi sto qua 30 parsùnas...(va)
Sina:
A per an tgadafiac, ti sontga pazienztga, quegl veza or sco

suainter egn tearatriembel.
Adrian:
(vean aint, cugl dies ancùnter Sina) Na, na jou ve propi

nigna fom! Sacramento an tge tgea da balurds sundiou rivo

qua?! (savolva)
Tuts dus:
Vus???!!!!
Adrian:
Tge fagez Vus an que biotop da medusas?
Sina:
Ampruar da trer flo!
Adrian:
Ussascheia, Vus sudez peia ear tier quella bargeada?!
Sina:
Na na, jou sund me qua casualmeing.
Adrian:
Vez ear reclamo parveda quella canera?
Sina:
Eaea, gliez ear, mo els ân semplameing fatg anavànt.
Adrian:
Quegl e egn’impertineza da far egna tala canera ànc las endesch

a measa!
Sina:
Da spir far feasta parveda que gudogn âni amblido tuta bùna

maniera.
Adrian:
Agl lotto, near noua?

St-SAH 1-1_Caluro da frestg_(st)


8

Sina:
Tier “Tgi davainta milliunari”, 64’000.-fràncs.
Adrian:
Tgeee? Egn da quella tgea â gudagnieu 64’000.- fràncs? Siir

betga igl Gieri, quel para betga da ver invento igl pulver.
Sina:
Na, siir betga lez.
Adrian:
Scha Vus stessas qua, fussas Vus la mia favorita. Savez, Vus

eassas schon dagî simpatica a mei.
Sina:
Quegl udess la Vossa amitga siir betga bugent!
Adrian:
Amitga?! Quegl eara egn’eada... mo quegl e egn oter capitel,

ussa stoiou ir a litg, damàn e egn gi mordio.
Sina:
Jou vard ca Vus savez durmir cun poss.
Adrian:
Schas radigez nà quegl, eassas egn pearla (inamuro)... Au

revoir, bye, bye.
Sina:
Tschü-üssli (sea giou tut confusa) Uaaa... tge... um!
Käthi:
(vean cun egn satg da plastic) Tei ancanuschas betga ple la tia

tgadafiac.
Sina:
... Bye, bye...
Käthi:
Tgala da sasamgnear! Els ân fatg cupitgear l’antiera mesa cun

vascheala a tut.
Sina:
Pearla â’l getg! (leava sei, la sutga cupetga) La mesa???
Käthi:
Tei vegias ussa raps avunda,  par egna mesa ad ampo

vascheala vign’igl schon ear ànc a tanscher.
Sina:
Quels en betga ple digl tut tschient!
Gieri:
(Vean cun scaglias, Rita a Menga suainter ad el) Scaglias portan

cletg!
Sina:
Eassas digl tutafatg or digl sen??!! La vascheala soda agl Party-

Service.
Menga:
64’000.- fràncs, quegl tànscha bagn!
Rita:
Quegl e nign problem par te.
Sina:
Quels raps en speart davent. Mobiglia nova, ir lientsch a bi an

vacànzas a qua vean caluro tut da nov, igl pictur veiou schon

pusto par damàn.

St-SAH 1-1_Caluro da frestg_(st)


9

Rita:
Scheia, scheia, ... a tge fas cun tut quella mobiglia?
Sina:
Quella duntiou a la Broki near ànc ple sempel, jou la met giou

sen veia. Sas vurdar quànt speart ca tut e davent, sco pànets

frestgs.
Gieri:
Que plunder e siir nign ca vut. La mia proposta, lena d’arder. (fa

cupitgear la mesa ancùnter igl publicum)
Käthi:
Naaaa! (igls oters en tut surstos) Es banduno da tut igls sontgs?
Sina:
Igl tànscha! Quella feasta e fitada!
Adrian:
(varda digl esch aint) Avànt ca’s sfartgeaz anzemen igl antier

inventar, vessiou ànc anzatge segl cor.
Sina:
Ea, jou se! Mo quella cumpagneia dat semplameing nign poss.
Adrian:
(aintra) Jou maneg betga quegl, tralari ca sund... jou sund saro

or a riv betga ple an la mi’avdànza.
Gieri:
Oh tge bi... c’igl capeta egn’eada egn tal malheur ear a quels

scortùns. (earva igl scussal, aindavains palendan clavs sen tuts

dus màns) Tgenegna vessas tei bugent?
Adrian:
Jou quent la mia!
Gieri:
Quella e betga qua... aha, quella palenda tier me veda l’essa.
Sina:
Jou vignt gest tier te par ella, lura es tei schon a tgea a stos

betga turnar ple da la stgeala sei.
Gieri:
Quegl seiou ànc adegna far sco jou vi. (tuts dus van)
Menga:
Egna feasta sainza igl Gieri e me ple egna measa feasta.
Rita:
Jou stund, igl Gieri turna siir. Durmir seiou tutegna betga ple

questa notg. Adrian, la feasta antscheva ussa per dretg!
Adrian:
Sainza me, jou sto ir a litg.
Käthi:
Nus tuts ear!
Menga:
Tei, betga nus!
Sina:
(turna cun la clav) Qua fuss la clav.
Adrian:
Graztga fetg, jou giavisch a tuts egna bùna notg. (va)
Tuts:
Dorma bagn!

St-SAH 1-1_Caluro da frestg_(st)


10

Menga:
(suspira) Cun que Adrian cunvagness’igl da far egn putgieu.
Käthi:
Cugls teas ons!
Menga:
Partge betg? Oziglgi â quegl da muntar nut ple.
Rita:
Menga, igl Adrian s’oda a mei.
Sina:
Pigl Adrian savez far la gueara egn oter gi, ussa naz a tgea.

Damàn marvegl vean igl pictur ad jou ve ànc da far urden.
Rita:
Jesses, a la mobiglia?
Sina:
Veiou schon getg, quella metiou giou sen veia near an la Broki.
Menga:
Sina, jou ve egn’ideia. Tei savessas oferir questa sera a

mintgegn egna da meli.
Sina:
Ànc oters giavischs? Ussa veiou fatg egna tschagna da feasta

par vus, jou gess, quegl tànscha.
Rita:
Ranvera ca tei es... alura tgau anzemen. (va ampo

amparmalada)
Menga:
Tgi â bugent ranvareia... tgau anzemen. (va cugl nas ad òlt)
Käthi:
Par me rest’igl bagn anzatge?
Sina:
Egn graztga fuss egn graztga.
Gieri:
(vean a fagiànd canera cun dus uviercels da padeala ad egn

schivlign, fa egna runda a va puspe)
Sina:
Quegl e dad ir se par las pares.
Käthi:
Jou vignt ànc or da la sùna!
Adrian:
(vean a stumpla igl Gieri davànt el nà) Gieri... fe speart... quegl e

la falada clav.
Gieri:
(controlescha las clavs dad òlt) Quella qua, bagn quella

savess igl easser near forza tutegna betga?!
Adrian:
Jou ve betg agl sen da far rischs qua sen pes.
Gieri:
Me plànet, ea, probabel e’gl quella.
Adrian:
Mama mia, tge sborgna ca tei âs!

St-SAH 1-1_Caluro da frestg_(st)


11

Gieri:
Na, na cumpognet, sch’anzatgi da nus dus vean betga landeror

ad â egn dischurden agl tgieu, lura es tei quel. Jou sco pedel

sund an pes 24 uras.
Käthi:
Alura, tge studegias ànc, va ad earver igl esch digl Adrian, alura

dat igl ear qua plànet poss!
Gieri:
Käthi, metas ànc a frestg egna buteglia schampagn? Jou

fagess ànc bugent viva cun te.
Adrian:
Via ussa cun la tias clavs. (stira igl Gieri cun el)
Gieri:
Egn mumaint igl mieus tgearet. (sastira davent a dat egn betsch

a la Käthi) Bye, bye Käthi. (Adrian stira cun el igl Gieri ca

protestescha, tuts dus van.)
Käthi:
(schubregia giou igl betsch) Buäää... tge betsch bletsch.
Sina:
Jou sund schinada a fitada... ad igl vean ànc vetier ca jou ve fatg

la ple  grànda tumadad da gir agl Adrian, ca jou steti betga qua a

ca segi qua me par festivar igl gudogn.
Käthi:
Par l’amur da Dieu... partge?
Sina:
Quegl seiou ansasez ear betga... jou ve anzuma studagieu nut...

ad ussa manegia el ca TEI stetias qua.
Käthi:
Tei es egn cucu... ussa gis dalùnga ad el, ca tei vegias gieu

egna tarmenta sborgna a vegias fatg egn nunadieu virivari.
Sina:
Manegias c’el cre a mei? (tutas duas fan urden)
Käthi:
Vardas ampo inamurada agls seas îls... quegl fa gnir lom

mintg’um. Mo uss anzatge tut oter, cura vas par la tia mobiglia

nova?
Sina:
Damàn suaintermiezgi. Jou ve fatg liber aposta. Sas co jou

salegr d’egna stiva nova?
Käthi:
Quegl less jou ear egn’eada, dar or raps cugl badegl grànd.
Sina:
Pa me e’gl ear tut curius da betga stuer volver mintga

cotschen.
Menga:
(vean cun la Rita) Sina, sas tei tge ca nus savessan ànc bugent

da te?
Sina:
Jou quent anzatge parved’igls daners... near betg?

St-SAH 1-1_Caluro da frestg_(st)


12

Rita:
Na, madame, nus vagn ànc betga tgapo giou igl tieus virus da

raps.
Menga:
Igl noss tgieu e ànc sàn, nus eassan ànc normalas.
Käthi:
Faged igl bagn!
Menga:
Sina, co ple igl Kaiser a tgei?
Sina:
Eaaaa... tge dessiou gir... betga mal.
Rita:
Bagn, fetg bagn, near megabagn?
Käthi:
D’amparar prest las dudesch ascheia egna mearda! (scrola igl

tgieu)
Menga:
A tgei vainsa betg’amparo.
Sina:
Tge lez vus duas anzuma?
Rita:
Quegl e fetg impurtànt. Scha tei vol betg el, alura atatgainsa

nus duas el.
Käthi:
(ri) Par tals artetgels veaders ca la data e dagî curida giou,

stenda igl Kaiser siir betg or igls seas màns.
Menga:
Me spetga ti paloia aroganta.
Gieri:
(vean a tegna ad òlt la clav) Ole, ole, oleoleole... we are the

champions, HCD... Ole oleole... we are the champions, ole!
Sina:
Anzatgi tgapa dalùnga egn’atatga da la gnearva.
Adrian:
(cura nàadaint) Gieri, quegl e betga ple legher, de nà quella clav!
Gieri:
Ole, oleoleole we are the champions, HCD... Ole oleoleole, we

are the champions, ole.
Rita:
Ussa â’l puspe las sias tschentg minutas hecticas.
Adrian:
Gieri, de nà la clav!
Gieri:
Par la davosa geada, es tei fan digl HCD?
Adrian:
Quegl veiou schon getg a tgei ansànt, jou sund fan digls ZSC

Lions.
Gieri:
Alura dorma or an zuler! (dosta la clav)
Menga:
Adrian, tei sas an mintga cass durmir tier me.

St-SAH 1-1_Caluro da frestg_(st)


13

Adrian:
Quegl e stupent a generus, mo jou preferesch igl mieus agen litg.
Rita:
La mi’avdànza stat natiralmeing ear a disposiziùn a tgei.
Adrian:
Graztga, mo jou drov me la mi’clav.
Gieri:
Sen quella sas ànc spitgear gî... near ca tei midas tigl HCD.
Sina:
Betga fe egn tal teater parveda que hockey tgutg!
Gieri:
Tgutg? Âs getg tgutg?
Sina:
Âs bagn udieu, ad ussa e’gl tschentg avànt las dudesch a

l’ustreia seara.
Gieri:
Käthi, porta igl schampagn, las dudesch festivainsa gl’on nov.
Rita:
Gieri, fe igl bagn a de quella clav agl Adrian!
Menga:
Sas Gieri, quegl fuss fetg nobel da te.
Gieri:
Vus duas streias faladas, vus lez me far puncts tier igl Kaiser.
Rita:
Gieri, saprenda anzemen! Tge de igl Adrian tartgear da te, near

betg Adrian?
Menga:
Adrian, betga prenda tut aschi parsunal, igl Gieri â bavieu ampo

sur la set.
Gieri:
Jou se ànc star tiptop sen egna tgomba, sch’igl sto easser. (stat

sen egna tgomba) Vasez? De egna da vus ànc egn’eada gir ca

jou segi plagn!
Adrian:
Quegl e bagn tutegna! Vus vez halt fatg ampo feasta. Mo jou

fuss ussa fetg cuntaint scha tei dessas a mei la mia clav.
Gieri:
Me scha tei midas tier igl HCD.
Adrian:
An nign cass. Quels san easser cuntaints sch’igl datan betga

giou uon an la Liga B.
Gieri:
(vut fierer la clav or da la faneastra) Masiravel cumpogn... tei

dormas sen veia questa notg.
Sina:
(davos el) Mintgegn astga ver igl sieus meni... jou sund ear fan

digls Lions... quegl amporta bagn nut!
Gieri:
Varda qua quella zepla!
Käthi:
De nà ussa a mei quella clav, schiglioc fieriou giouador tuts.

St-SAH 1-1_Caluro da frestg_(st)


14

Menga:
Cumandar sas stupent, mo da te saschainsa betga fierer or.
Gieri:
Igl fuss don par la beala sera sch’igl dess ànc gueara

parveda quella clav (fiera la clav sen la mesa). Qua âs ella.

(Adrian vut prender ella) Haaaalt, e igl HCD super, near betg?
Adrian:
(prenda speart la clav) A la fegn da la stagiùn fagiainsa giou

quent, betg ussa.
Käthi:
Igl HCD dorma schon dagî. (La Menga meta sen mesa aua

minerala)
Gieri:
Egn fan fidevel s’angascha gi a notg pigl sieus club.
Adrian:
Mintga fan â dantànt ear da durmir, far feasta sa’l per cura c’igl

en campiùns.
Gieri:
Tge capeschas tei d’egna feasta da campiùns? Nut, ple poc ca

nut!
Sina:
La davosa geada vainsa fatg feasta tocen la damàn cun

schampagn a gervosa.
Gieri:
Par vus e mintga dagut da quella buteglia megna don. Par vus

tànscha l’aua minerala! (el squetra aua minerala sen els a tuts

fuin cun egn comentari corespundaint)

Tenda!

St-SAH 1-1_Caluro da frestg_(st)


15

2. Act
(mobiglias a maletgs en rumieus davent, aintamiez statan stgatlas cun utensilias)
Sina:
 (vean aint an trainer a susda mordio) Durmir or, cur c’igls oters
ân da luvrar... easser sco segls nivels... na sco segls daners...
jou savess ambratschar igl antier mund. (seara igls îls a sòlta)
Saltar  directameing agl tschiel... häää! (sfruscha igls îls) Na,
quegl  datigl betg... noua pigl gianzer e la mia mobiglia?! ... Igls
meas  maletgs?! ... Tge banda digl giavel â angulo igl mieus
antier  inventari?
Gieri:
(vean a sfruscha giou igl suadetsch) Sina, anzatge stos saver, tut

quegl ca porta rassa bagliafa a bagliafa sco egn cudesch.
Sina:
Tei veans gest dretg a mei... Âs tei da far anzatge cun quella

stiva vida?
Gieri:
Partge cres ca jou sieuvi sen quella maniera?
Sina:
Giavel aint, tgi â cumando a tgei da rumir la mia mobiglia?
Gieri:
Quegl â sado ascheia. A la Menga veiou purto igl canape pigl

tgàn, la stgafeta â’la lieu par giou an tschaler a la gardaroba par

or an zuler. La Rita â lieu la mesa a las sutgas par sen loptga ad

igl rest sei sut igl tetg, ella tgati lura schon ànc egn liac adato.
Sina:
Tei es igl ple grànd vadi c’igl dad anzuma! Ad igls meas

maletgs?
Gieri:
Cun quels veiou decoro las pares giou tigl Kaiser...
Sina:
(sainza flo) Quel giou qua â igls meas maletgs?
Gieri:
Indirect... quegl â propi gest sado ascheia.
Sina:
Ussa porta imediat anavos quell’antiera roba inclus igls maletgs,

schiglioc... schiglioc amprendas d’ancanuscher me.
Gieri:
(prenda egna gervosa or digl satg) Manegias tei? (less bever)
Sina:
(prenda davent la buteglia) Ea Gieri, jou maneg quegl serius!
Gieri:
Tei âs seza getg c’igl pictur vigni. Et voilà, ussa sa’l gest

antschever.
Sina:
Scha la tia tgutgadad fagess mal, dessas tei tugi is!

St-SAH 1-1_Caluro da frestg_(st)


16

Gieri:
(prenda la gervosa) Betga savila da quella maniera, schiglioc

tgapiou egn’atatga digl cor. (prenda egn schuf)
Sina:
 Sch’anzatgi tgapa an qua egn’atatga digl cor, scha sund jou
quella. Dat igl qua me tralaris ad idiots?
Gieri:
 Jou sasaint betga partutgieu! Jou fetsch me igl mieus duer!
(prenda puspe egn schuf)
Sina:
Basta, scha la ti’gervosa gusta... tge de jou ànc sagritantar, an

diesch minutas vean igl pictur a vurdar, capeschas?
Gieri:
Ea, ea, ea, jou ve capieu... dat igl schiglioc ànc problems?
Sina:
Ca las mias duas vaschegnas datan a tgartas par survagnir la
mia mobiglia, da quegl saschmarvegliou betg, mo igl Kaiser... vut
quel propi igls meas maletgs?
Gieri:
Nign’ ideia... jou ve gieu cumpassiùn cur ca ve vieu ca las sias
pares earan schi blutas.
Sina:
Tei vas ussa - cun near sainza gervosa - par quels maletgs a

seglmains par duas sutgas, schiglioc veza igl tieus nas dalùnga

or sco egna paloja martscha!
Gieri:
Que cumandem va plànet segl cucu a mei! Las nossas duas

talpas digl 1. a 2. plàn mi tgatschan ear me anturn ad ussa

stoiou...
Sina:
Or!! A  giou!!!
Gieri:
... ear ànc par te...
Sina:
Gieri!!!
Gieri:
(va reclamànd)
Sina:
Par l’amur da Dieu, ad oz fuss ascheia egn beal gi! Jesses...

sprànza âni betg’ear ànc prieu la mobiglia da la mia tgombra,

schiglioc povras quellas... (vut ir digl esch or)
Gieri:
(turna, lascha aviert igl esch) Spetga! Tei âs manevro me an
egna tgutga situaziùn! Sas co jou stund ussa qua! Sco
anganader, sco lader!
Sina:
Me beva ànc daple gervosa, alura bagliafas ànc ple tgutg!

St-SAH 1-1_Caluro da frestg_(st)


17

Gieri:
Siir betga parveda quels dus daguts! A dad ier sera sa’gl ear
 betg easser, digl tieus vegn da savunda classa ve jou gea pudieu
bever bunameing nut.
Sina:
An mintga cass avunda par rumir or egn’antiera avdànza.
Gieri:
Paperlapap... Ad ansànt, cur ca ve lieu earver l’avdànza digl
 Kaiser, â quel ear gest stuieu vagnir a tgea ad antschever a
bagliafar cun me. Tge â quel anzuma d’ancurir a tgea durànt la
lavur?
Sina:
Forza â’l santieu c’el â da vurdar sen la deta agl pedel.
Gieri:
Jou ve ànc mai angulo anzatge!
Sina:
Na, tei es la sontgadad an parsùna... scheia... ad ussa va!
Gieri:
Jou se, duas sutgas, a cur c’igl Kaiser e svanieu ànc igls teas

supermaletgs.
Sina:
A tut quegl ampo hophop. (va)
Gieri:
Quellas femnas... quegl e da fugir!
Adrian:
(stat sen la sava digl esch an mondura da pictur) Fugir, quegl
 veiou ear gest lieu, cur ca sund antro an la mi’avdànza. (aintra)
 Gieri, jou ve gea grànda simpateia par la tia tgea speziala, mo
tge kitsch âs tei palando sei sen las mias pares?
Gieri:
Ple’gl betg a tgei?
Adrian:
Quegl â da far nut cun plascher, quels maletgs van anzuma

betg a pro cun la mia mobiglia nova.
Gieri:
Ign sadisa veda tut.
Adrian:
Prenda dalùnga puspe giou quella mearda!
Gieri:
Egn mumaint, qua âs egn tatg (schubregia veda la sia

vastgadira)
Adrian:
Tgala dalùnga! Quegl e matem calur ad ussa fe ca ti vignias

davent!
Gieri:
Jou ve gieu egn tal plascher, cur ca ve udieu c’egn um restgi da

vagnir a star an quella tgea plagn femnas. A tge fa que flot um?

El schicanescha me tocen segl sàn, quegl e ànc mender ca

quellas...

St-SAH 1-1_Caluro da frestg_(st)


18

Adrian:
Va ussa!
Gieri:
... ca quellas resgias.
Adrian:
Or!! A giou!!!
Gieri:
(va, varda an aint) Femnas!!! (va)
Adrian:
An tge tgea da nars sundiou me rivo? Jou cres ca vomi

puspe avànt ca sund anzuma arivo scoglsoda.
Rita:
(vean an mondura da pota) Bùn gi, varda nà igl pictur e schon

qua, quegl va an egn hui! ... Ahaaa, tei es igl pictur?
Adrian:
Ea, savevas betga quegl?
Rita:
Na, quegl e betga scret sen tieus frùnt... la stiva e rumida, tei sas

gest antschever.
Adrian:
Avànt ca ve betga bagliafo cun la possessura, volviou betg  egn

det.
Rita:
 Tge vol ànc bagliafar qua? Tei strehas ampo calur veda las
pares a fas egn tarment quent.
Adrian:
Es betga digl tut tschient?
Rita:
Betga davainta garmadi! La Sina â ussa daners avunda ad
anzuma e’la  orva da calurs.
Adrian:
Quegl seiou betga giuditgear, jou ancanusch betga quella duna
 Erni. Sas dantànt gir ad ella ca jou fuss qua, a ca jou fuss fetg
 angraztgevel sch’ella vess peada par me egn mumaint. Jou vont
speart giousut a vurdar tge c’igl Gieri travaglia. (va)
Rita:
(varda suainter ad el tut inamurada) Tgearet... el e semplameing
 egn gnocel. Mo tge fa igl Gieri giou tigl Adrian? Deiou ir a
 vurdar...? Na, jou prend ple bugent la Sina or digl litg, quella
 dama stgòlda siir ànc las plemas. Ussa â’la gea daners, a sa
salubir da quegl.
Menga:
(vean a tegna igl magùn) Te od’ign tras l’antiera tgea, âs ear

mal igl magùn?
Rita:
Partge, âs tei?
Menga:
Cun quella tschagna e anzatge betga sto an urden... veiou forza

salmonelas?

St-SAH 1-1_Caluro da frestg_(st)


19

Rita:
Fuira, tei âs maglieu tut egn tra’gloter ad ussa âs la mearda.
Menga:
Gl’eara tut aschi bien a gratuit.
Rita:
Via, jou dund egn Appenzeller a tgei, alura sasaintas puspe sco

igl giat agl fagn.
Menga:
Sprànza gidi, a mei vagl masiravel.
Sina:
(vean an otra vastgadira) Vus duas vagnez sco clamadas, nus
vagn ànc da sclerir anzatge anzemel.
Rita:
(stira cun ella la Menga) Nign’ audienza! Nus vagn mal igl

magùn! (tutas duas van)
Sina:
Vus duas savez schon partge ca’s vez egna tala preascha! ...

Gl’e dantànt ànc betga sera, jou tschef schon ànc vus duas.
Käthi:
(da lior) Heee! Betga fiered anturn me!!
Sina:
Käthi? Partge vean quella a tgea?
Käthi:
(vean cun egn bratsch an gis) Varda egn’eada qua... a quellas
duas ân prest fiers a teara me.
Sina:
Co es vagnida da far quegl?
Käthi:
Jou sund sortida schi tgutg digl tren ca sund cupitgeada... a tei,
âs schon rumieu tut?
Sina:
Igl noss Trio â liquido quegl, sacapescha sainz’amparar!
Käthi:
Quegl e gea ànc mender c’igl mieus bratsch... rumieu tut sco an

egl self service.
Sina:
Igl miglier sas ànc gnànc. Igl Gieri â palando sei igls meas

maletgs giou tier igl Kaiser. A que utschi veiou dantànt fatg fiac

sut igl tgl!
Käthi:
Quegl e gea betga da crer.
Sina:
Never? Ussa duvrainsa egn cafe, via nagn an tgadafiac!
Käthi:
Bugent, suainter tut quellas agitaziùns e quegl igl miglier... Tei,
 sas tgi c’â gido a mei cun grànd angaschamaint suainter ca jou
eara dada par lùng?
Sina:
Co vess jou da saver quegl?
Käthi:
Que signur gentil, sas, da quel ca ve raquinto a tgei...

St-SAH 1-1_Caluro da frestg_(st)


20

Sina:
Alura âs siir gest amblido tut igls mals.
Käthi:
El mi â schizùnd acumpagnieu tigl miedi. Par angraztgear veiou

anvido el damàn la sera sen egn glas vegn. Patratga, el vean!!!
Sina:
Vezas, parfegn egn bratsch rut sa aver avàntatgs. Tgissà, forza

tgatas igl um da la veta.
Rita:
(ella a la Menga vignan cun la buteglia Appenzeller vida) Stgisa
Sina, savessas gidar or a nus?
Sina:
Me sasurved a pranded tut quegl ca’s savez duvrar! (mussa sen
las stgatlas gioubass) An gliez eassas gea campiùnessas. Para
quegl a vus schiglioc maniera?
Menga:
Me cun bùnas manieras e ànc nign c’e vagnieu reh.
Käthi:
Qua gitgiou ple bugent nut, schiglioc veiou puspe getg megna

blear.
Sina:
Käthi via, igl cafe spetga.
Rita:
Egn cafe fuss betga mal!
Sina:
Igl mi disple, mo igl tanscha me par nus duas. (ellas van)
Rita:
Ple raps ca quella zepla â a ple tgogna c’ella vean.
Menga:
Fe anavànt ad anquiera quella buteglia, jou se prest betga ple

sco star... jou tegn betg’or ple quegl!
Rita:
Quegl e nigna tgossa. (svida egna stgatla) Sas plànet calar cun

que salamantem?
Menga:
(sea giou) Scha jou ve talas dalurs.
Gieri:
(vean cugl Adrian, els portan igls maletgs) Quegl qua va megna

lientsch! Quella roba s’oda a la Sina. Quegl màncass gest ànc

ca vus duas talpas prandessas ear ànc quella roba!
Menga:
La Rita anquiera matem igl Appenzeller pigl mieus magùn, an
tge stgatla e’l?
Gieri:
Quels antitalents numnos “dunas” ân nign’ideia co ancurir

anzatge cun sistem... jou quent da saniester a dretg.
Rita:
A noua fuss par te dretg a noua saniester?!

St-SAH 1-1_Caluro da frestg_(st)


21

Gieri:
Quegl dapenda da tge màn ca tei stas, ascheia near ascheia.
(savolva par mussar)
Adrian:
Noua e ussa la duna Erni? Jou se betga spitgear an parpeten.
Gieri:
Tei manegias la Sina? (meta giou igls maletgs)
Adrian:
La duna ca stat qua, co ella â num e ansasez tutegna a mei.
Rita:
Ella beva egn cafe cun la Käthi, par nus tansch’igl betga ple.
Menga:
Anquiera ussa que Appenzeller a betga bagliafa da cafe!
Rita:
Tgala da catschar me, schiglioc sas ànc spitgear gî!
Gieri:
(Varda segls maletgs gioubass) La Sina veva ainta màn da
 gudagnear 125’000.- fràncs, mo ella â betga savieu la rasposta.
Cun quels vess’la savieu cumprar maletgs sainza fegn,
Rembrandts, Van Goghs, Picassos a parfegn Ankers.
Adrian:
Scha tge â’la betga savieu?
Gieri:
Egna sempla amparada ca...
Rita:
... ca mintga scularet vess savieu.
Gieri:
Tge teara ca s’udeva betga tar la Sozietad da las Naziùns – an
tudestg Völkerbund - igls melinovtschient-se-betg-cura. Alura
earan numnadas 4 tearas ad egna da quellas eara falada.
Rita:
A quella peta â betga savieu ca quegl eara l’America.
Adrian:
Scha vessas vus savieu egl?
Tuts:
Natiralmeing, quegl san’ign!
Gieri:
Sch’igl va par 125’000.- fràncs, lura sas quegl! Qua vas sen tut.

Mo betga la Sina. Ella â scho star quell’amparada.
Menga:
A par nus resta ussa me mobiglia viglia.
Rita:
Ussa fa’gl schizùnd mal ad ella da dar a nus egn cafe, mo tei

savessas far egn par nus.
Adrian:
Casualmeing sundiou veda luvrar.
Gieri:
Ve me marveglias noua.
Adrian:
Qua!!! Jou vess da masirar or quella stiva a da saver tge ca sto

dar se par quellas pares.

St-SAH 1-1_Caluro da frestg_(st)


22

Rita:
Jou ve el! (mussa igl Appenzeller)
Adrian:
Faged igl bagn a baved quel anzanouas oter, jou dovr ussa poss
par luvrar.
Gieri:
Tei es egn reclamùn malcuntaint, egn anti-HCD-fan, egn sabiut

nonplusultra. Saturpegia! (va)
Rita:
Oh tge tgearet - deplorablameing me da lientsch. (va cun la

buteglia)
Menga:
Speeetga! ... Parveda te scapa ella ussa cugl Appenzeller. Me

parquegl ca tei âs nign humor. (va)
Adrian:
(sea giou a suspira) Quegl maza igl ple fearm um... quels tres
san trer or igl davos gnearv... a quella Sina Erni sara la mendra
da tuts.
Menga:
(vean cun la marenda) Vol tei la mia marenda?
Adrian:
A mei e passo igl apetit.
Menga:
Tocen ca la Sina beneventescha te, sa’gl easser sera, tocen lura

es forza lead scha ti âs gieu anzatge trànter igls daints.
Adrian:
 (leava sei) Scha quegl e ascheia, alura prendiou peia ella,
graztga!
Menga:
Quegl e siir sco’gl amen an baselgia... alura bùn apetit! (va)
Adrian:
(prenda la marenda d’egn màn an l’oter) Tge situaziùn, qua

crapas... a quella Erni vean a vean betga.
Gieri:
(vean cun egna sutga) Varda... qua âs egna sutga, igl sa vagnir

miezgi tocen ca la Sina samussa.
Adrian:
Sontga pazienztga, igl veza prest or ascheia, ussa vintiou lura
vilo.
Gieri:
Igls teas quitos niaintas ple scort cun egna gervosa, spetga, jou

vont gest par egna. (va)
Adrian:
Na, na quegl e betga dabasegns... Ah tge, scha va par egna... igl

va betga ple gî, alura drov ear jou egn Appenzeller.
Rita:
(vean cun la buteglia) Tge drama ca la Menga â fatg parve d’egn
magiel Appenzeller.
Adrian:
Hhhmmm.

St-SAH 1-1_Caluro da frestg_(st)


23

Rita:
Es vilo?
Adrian:
Plànet antscheviou a bugliear. A scha ve ànc da star anturn gî

sco sen la staziùn, scha schlopa’l ànc igl clacùn.
Rita:
Qua âs an que cass tgapo la falada lavur. La Sina sa vagnir detg

tizgiantada.
Adrian:
Tge schleatas qualitads â lura quella duna schiglioc ànc?
Rita:
Mooo... cun lungatgs easters â’la las sias fadeias, punctualitad e

par ella egn pled easter a par saltar â’la dus pes saniesters.
Adrian:
E quegl tut?
Rita:
Na, suainter c’ella â gudagneiu 64’000.- fràncs e’la insuportabla.

(dosta la buteglia)
Adrian:
Oha! Mo plànet viiou tutegna bagliafar cun ella.
Menga:
(vean cun tgombas greavas) Mamma mia e que Appenzeller ieu

an las mias tgombas... tge calur â la Sina tscharnieu par las

pares?
Adrian:
Â’la quella Sina qua egna sort cafe ca mintgegn vean a va sco’gl

ple?
Rita:
Tegna andamaint, qua dat igl ni cafe, ni schiglioc anzatge gratuit!
Gieri:
(vean cun egna gervosa, tgànta) “Sierra, sierra madre del sur...”
Adrian:
Ussa explodeschiou alura, jou ve avùnda da vus, da la Erni ad

anzuma da l’antiera tgea. Jou sund giou là. (va)
Gieri:
(meta d’egn màn la gervosa) Vus duas vez tiraniso igl Adrian,

schiglioc vess el betga sarabalo sei an tala maniera.
Rita:
Tge vol, quella glieud giuvna e semplameing betga ple agl cass

 da luvrar sut squetsch.
Sina:
(vean da la tgadafiac cun Käthi) Vez qua egna radunànza

generala?
Gieri:
Quellas duas pischarotas ân fatg fugir igl pictur.
Käthi:
Quegl e puspe tipic par vus duas!
Sina:
Gianzer aint, partge â nign clamo me?
Menga:
Tei des schar saver el cur ca tei das audienza ad el.

St-SAH 1-1_Caluro da frestg_(st)


24

Rita:
Quel e vilo sco egna panaglia.
Gieri:
Gnànc egna gervosa â savieu quietar el.
Käthi:
Ussa naz imediat par que pictur!
Sina:
Dalùnga! Schiglioc garanteschiou par nut ple!
Menga:
Igl noss patrùn va ear an l’aria parveda mintga mearda

mustgegn. (va)
Rita:
Tànts raps a betga tec cuntainta. (va)
Gieri:
Cun 64’000.- fràncs savessti ver ampoet miglra lùna! (va cun la

gervosa)
Sina:
(sea giou a dad is) Da quels schmaladieu daners veiou nign

plascher ple.
Käthi:
Quels en me schalus.
Sina:
Sas vurdar... mintga gi... vignani a tantar me cun quegl.
Käthi:
Tgi sa tge ca quels tres ân getg agl pictur? Quels ân probabel

tratg te tras la mearda dad A tocen Z.
Sina:
Quegl mi dat segl magùn... jou sto prender egna tableta. (va)
Käthi:
Qua en tschels tres tabagnacs la cualpa, jou savess tarmeter els

sen la gliegna.
Adrian:
(vean cun schlàntsch, bloc a meter) Duna Erni, qua sundiou,

jou... Käthi, tei?
Käthi:
Tei es igl pictur?
Adrian:
Natiralmeing, a jou vess da vagnir a masirar or... âs tei da

ramplazar la duna Erni?
Käthi:
Na, na, jou ve me speart raquinto a la Sina tge ca ve travaglieu

oz avàntmiezgi.
Adrian:
Cler, ier vevas ànc nign gis. Âs gieu egn aczidaint?
Käthi:
Jou sund vagnida or digl tren a cupitgeada par lùng segl perùn.
Adrian:
 Alura e quegl betga igl tieus gi... igl mieus ear betg. Tei cres
betga, jou sasaint qua sco an egn bogn cun aua freda sco
sglatsch tocen caliras sco  fiac. A mia pressiùn e sen passa 200
parveda quella duna Erni.

St-SAH 1-1_Caluro da frestg_(st)


25

Käthi:
(da sontgeta) Âs schon bagliafo cun ella?
Adrian:
Quella veiou ànc mai vieu. Tgi sa, tge gagliegna ca quegl e -

posta igl pictur a lascha spitgear el.
Käthi:
Âs tei egn’ atgna fatschenda?
Adrian:
Na, ànc betg, mo schi speart ca ve igl tetel da mester agl satg,

seiou surprender la fatschenda digl mieus patrùn.
Käthi:
Betga schliet, cura âs igls examens?
Adrian:
L’otra eanda la part teoretica a l’eanda sessur la practica.

Parquegl sundiou betga gest sto schi gentil ier, jou vess

d’amprender a duvrass ruos par studagear igls meas cudeschs.
Käthi:
Nus eassan ieus a tgei sen la gnearva cun la nossa feasta, quegl

sto easser sto sgarschevel par te.
Adrian:
Tocen las diesch a measa e’gl ànc ieu. Mo suainter e’gl vagnieu

adegna ple a ple dadòlt a que pitgem a judihui, quegl e sto

damegna!
Käthi:
La Sina â ear plànet sagritanto.
Adrian:
Sina, Sina, adegna quella Sina, noua e’la quella anzuma? (meta

davent bloc a meter)
Käthi:
Ella â mal igl magùn.
Adrian:
Quegl e schon la savunda, vez maglieu anzatge schliet? Scha

quegl fuss ascheia, turniou egn’otra geada.
Käthi:
Na, na, na quella de me gnir ussa, mal igl magùn near betg.

(va)
Adrian:
Egn telefon, fuss sto egn telefon... mo na, egn sempel luvraint â
bagn peada da spitgear...
Gieri:
(radi egna sutga ad egna gervosa) Tei... Adrian... vol ear ampo?
Adrian:
Na, graztga!
Gieri:
Alura betg... tge calur vut la Sina?
Adrian:
Alv sco la nev cun sei utscheals ners, pintgs a grànds.
Gieri:
(sea giou) Ussa antschev’la propi a filar... me parveda quels

raps.

St-SAH 1-1_Caluro da frestg_(st)


26

Adrian:
Nus ademplagn tut igls giavischs digls noss cliaints. Scha tei, par

exaimpel, giavischassas clavs se par las pares, pintgas a

gràndas, nign problem.
Gieri:
 Pearder scariolas or da la stgafa sura para d’easser contagius.
(leava sei a mussa las clavs) Quegl e clavs, a quellas tgiriou gi a
notg. Ve betga dabasegns da quegl sen las pares.
Adrian:
Quegl e gea tut me sto invanto.
Gieri:
 Quegl digls utscheals ners stos raquintar a quellas digl amprem
a savund plàn. (stira cun el igl Adrian) A mei cren quellas nut. (va
cugl Adrian, lez sadosta cun canera, â dantànt nigna schànza)
Käthi:
(vean cun la Sina) Adrian, lastgiou preschantar... ussa e’l

svanieu.
Sina:
Jou savess dar is... tge tratga el ear da me. (dat is) Tge istorgias

ân quels tres raquinto da me... a per quels maletgs, (prenda egn)

egn pictur tgata bagn digl tutafatg dasperas quels.
Käthi:
Tgala cun la tia lira, quegl vean tut puspe an urden!
Sina:
Jou bandùn quella tgea... igl Adrian vess plaschieu schi bagn a

mei... mo quellas gagliegnas ân ruino tut. (va dànd is)
Käthi:
Ussa ste qua! ... Sina! ... Tei veans ussa imediat nà qua! (va)
Rita:
(vean cugls oters, els discuteschan) Mo tge tratga la Sina,

utscheals ners, quella â anzuma nign gust!
Menga:
Igl miglier fuss igl sch’ella schess anzuma tut ascheia sco gl’e a

palandass puspe sei igls seas maletgs extravagànts.
Gieri:
Adrian, jou ve egn’ideia fenomenala! Malegia sen las pares da la

Sina egn gol da hockey ad igl logo digl HCD.
Adrian:
Ella giavischa dantànt utscheals ners.
Menga:
Jou survignt schliet, parveda quels utscheals a parved’igl

Appenzeller... Jou sto... nad davent... jou sto! (cura or)
Adrian:
Rita, tge spetgas, va a gidar!
Rita:
Na, Dieus partgiri, scha quella rie... (va)
Gieri:
Sacrament, quella e bùna da tschufargnear tut da senzum tocen

gioudem! (cura suainter)

St-SAH 1-1_Caluro da frestg_(st)


27

Adrian:
(suspira) Quels fussan davent... mo quella Erni... quella e ear

betga digl tut schubra... u c’ella vean ussa near c’ella â vieu me.
Gieri:
(vean puspe) Adrian, jou ve egna lavur par te. Dar nova calur

agls mirs or an zuler.
Adrian:
A tgi paja?
Gieri:
Quella c’â ritschieu a tschufargnieu tut.
Adrian:
Tei sco pedel sas bagn schubargear quegl.
Gieri:
Scha tei das calur, scha stos tei schubargear.
Adrian:
Ussascheia! Jou vont! Jou ve ànc da far oter ca star anturn qua

a spitgear a tarlar tschàntschas idioticas. (va)
Gieri:
(va suainter) A cura antschevas cugls utscheals ners?
Sina:
(vean cun la Käthi) Jou antschev a pacatar a vont pigl mieus

fatg.
Käthi:
Quegl vean gnànc an dumonda. Igl Adrian e ànc an tgea, jou ve

udieu el. Tei stas qua, a jou vont ad ancurir el, betga samuainta!
Sina:
Quel lessiou mai ple ver... mai ple!
Käthi:
Tgala da bagliafar schi tgutg!
Sina:
Tgutg, jou bagliaf anzuma betga tgutg... jou sieuv a ve màns

fardaglias... mi portas egn sdratsch par plascher?
Käthi:
Quegl fetschiou ànc speart, mo suainter vontiou pigl Kaiser a tei

stas qua.
Sina:
Quegl seiou far sco jou less... ussa vontiou, sear igl esch a lasch

antrar betg’olma ple. (va viers igl esch a saglia anzemen cugl

Adrian)
Adrian:
(vean cun schlàntsch)
Tuts dus:
Vus?
Adrian:
Vus eassas sco egn sulegl ca cumpara davos nivlas grossas a

grischas.
Sina:
Mo scha tge e’gl gartagieu?
Adrian:
Tgossas incrediblas. Gl’amprem strapazescha que trefigl da nars
 la mia gnearva a suainter ànc quella Sina Erni. (varda anturn ad

St-SAH 1-1_Caluro da frestg_(st)


28

 anquiera anzatge) Savez, jou ve ànc amblido qua igl mieus bloc
a quel droviou an mintga cass. Mo suainter viiou ver da far nut
ple cun quella. Tge duna e quegl anzuma?
Sina:
(Sastràngla prest a sa betga tge gir)
Adrian:
E’la schi sgarschevla sco’gls oters ân getg?
Sina:
Eaaa... gl’e ascheia... emmm...
Adrian:
Ansasez mi interesescha quella duna Erni anzuma betga ple, me

scha vard schon sen quels maletgs veiou avunda.
Sina:
Naaa, gl’en propi betga igl mellen digl ov.
Adrian:
Schainsa quegl, ... jou sund aschi cuntaint ca ve puspe cato Vus.

Da spir luvrar a spitgear veiou prest amblido Vus.
Sina:
Vez schi blear da far?
Adrian:
Pigl mumaint e igl mieus examen da mester igl A ad O, ad an

fatschenda savessan luvrar gi a notg.
Sina:
Tier nus agl Volg savess ign ear tartgear c’igl deti tut par nut,

tocen la sera sundiou tras.
Adrian:
Mo oz, vez liber?
Sina:
Ea, egna posseta fa bagn.
Adrian:
Partge eassas anzuma an quella avdànza?
Sina:
Ahaaa... jou ve amblido anzatge.
Adrian:
Gest sco jou, (prenda igl bloc ad igl meter) quegl lastgiou betg

amblidar ànc egn’eada.
Käthi:
(vean cugl sdratsch, sadreza anviers igl Adrian) Quegl e ieu gî,

never, mo ussa par’igl tutegna ànc da gartagear.
Sina:
(fa segns c’ella vegi ànc getg nut)
Adrian:
Quegl fa plascher ca la duna Erni â tutegna ànc peada par me,

jou ve betga ple cartieu làndervei.
Käthi:
(â capieu) Me ànc egn mumaint... Adrian, scha quegl fuss la

mi’avdànza scha tge cunzagliessas? (dad igl sdratsch a la Sina)

St-SAH 1-1_Caluro da frestg_(st)


29

Adrian:
Egn’isolaziùn a suravei egna beala tapeta, (Sina fa giou igl

suadetsch) near sch’igl lastga betga custar megna blear, me

tapetas. (Sina tgatscha igl sdratsch sut egna stgatla aint)
Käthi:
Quànt custass quegl zirca?
Adrian:
Quegl stuessiou gl’amprem masirar or a suainter far egn’oferta.
Käthi:
Igl miglier dezidas quegl gest cun la Sina Erni.
Adrian:
....schi speart c’ella e qua.
Käthi:
A quella fetschiou gest fiac sut igl tgil. (fa segns a Sina, c’ella de
gir ussa tut a svanescha an tgadafiac)
Sina:
Noua dessiou antschever?
Adrian:
(ri) Mo Vus stuez betga dar calur, quegl fetsch jou!
Sina:
Jou maneg... quegl seiou schon... jou... mo... gl’e ascheia...
Adrian:
Quegl e propi ascheia, jou ve ànc gnànc sapreschanto, Adrian

Kaiser!
Sina:
(speart) Quegl seiou.
Adrian:
Curius.
Sina:
Cura vez igls Voss examens?
Adrian:
Davent da l’otra eanda. Tocen lura e’gl nut cun ir an sortida.
Sina:
Don!
Adrian:
 Quegl sto easser, schiglioc riviou betga da fitar. Mo cura c’igls
 examens en fitos, anvidassiou... anvidassiou bugent Vus a
tschagna.
Sina:
Bugent, fetg bugent! (ri se par el)
Adrian:
 (prenda igls seas màns) Jou vess schon dagî bugent amparo,
mo agl Volg e’gl betga propi romantic.
Sina:
Exact - schi dadòlt a betga parsunal.
Adrian:
Qua e’gl ple amparnevel, ear sainza mobiglia (betscha igl màn
ad ella) ad igl ple impurtànt, sainza quella tschueta d’egna duna
Erni.
Sina:
(stràngla vid) A scha JOU fuss... (el betscha ig frùnt dad ella)

St-SAH 1-1_Caluro da frestg_(st)


30

Adrian:
Scha jou vard agls teas beals îls lura amblidiou tut. (sabetschan)
Käthi:
(vean, tut surstada) Hoppla, quegl e ieu speart. (els reageschan

betga) Schi inamuros... quels odan nut. Sund jou leada c’igl

Adrian sa ca tei es la Sina Erni.
Adrian:
(tegna davent ella) Sina? Sina Erni?
Sina:
Jou, jou samposs ear betga ca ve num ascheia, a mei ple igl

num ear betga.
Adrian:
 Tge tgutgadads ca jou ve oz la damàn udieu a getg da quella
 duna... mo scha tei es quella, mo scha tei es quella, lura e quegl
sco musica an las mias ureglias... Sina, egn schi beal num.
(sabetschan)
Käthi:
A jou ve schon studagieu or egn antier roman, co declarar quegl

agl Kaiser, ad ussa va’gl tut da sez.
Gieri:
 (vean cun Rita) Vus duas sivlas vagnez gest dretg a mei, quellas
stgealas schubreg jou betg.
Rita:
Tei es igl pedel, quegl e la tia lavur, igl tieus duer!
Gieri:
Mo betga talas rietschadas!
Käthi:
Quegl de la Menga schubargear seza, tanor igl prinzipi digl

caschunader.
Gieri:
Sina, tge manegias tei?
Sina:
Partge?
Rita:
 Quegl sameglia puspe a tgei - prender par saseza igl miglier da
la tgea.
Gieri:
 A tei cumpognet, prendas noua c’igl â danturn daners, ti angurd
ca fa da sontget!
Adrian:
Va’gl ànc! Jou ancunascheva la Sina schon avànt c’ella â

gudagnieu tànt daners.
Käthi:
Quegl e gea betga da crer! Vus dus eassas duas creatiras

schalusas - anstagl d’aver plascher da quels dus inamuros,

piclaz or igls îls ad els!
Sina:
Tge lez anzuma, jou ve ear egna veta privata a ve betga da

dumandar la lubientscha d’anzatgi.

St-SAH 1-1_Caluro da frestg_(st)


31

Gieri:
Sina, tei es cumpletameing dasperas, utscheals ners laschas tei

siir betga malagear se par las pares.
Sina:
Plànet s’ampeariou, tgi c’â qua egn utschi?
Adrian:
 Sas Sina, (prenda ella agls bratschs) quels utscheals veiou
 invento, parquegl ca jou veva propi gust da malagear utscheals
ners par quella duna Erni sainza manieras.
Sina:
 (òlza igl det) Betga restga, schiglioc palendiou puspe sei tut igls
meas maletgs giou tier te.
Adrian:
 Na Sina, agl futur palandainsa sei anzemen noss maletgs
cuminevels. (sabetschan)
Menga:
 (vean a salava la fatscha cun egn sdratsch) Gieri, anzatge
gitgiou a tgei, la stgeala stos tei schubargear, quegl e scret agl
contract.
Gieri:
Nign problem, jou incassesch 100.- fràncs par diversas expensas
da mintga abitànt.
Tuts:
(protesteschan)
Gieri:
Bien, par vus egn prezi spezial... 50.- fràncs.
Menga:
Tei âs nign dretg par da quegl, qua âs 30.- fràncs ad ussa zeda!
Gieri:
Egna tala purtgareia par 30.- fràncs?
Menga:
Segias cuntaint a de poss!
Gieri:
Adegna veiou da tascher, adegna veiou da far quegl ca vus lez,

adegna vessiou da...
Rita:
... adegna das da patartgear a nus, adegna, adegna! Tei es

anzuma egn schleat pedel, na, tei es egn teribel schani schalus,

angurd...
Gieri:
Jou savess gest tgisar te!
Rita:
Paaa, quegl e betga scret agl contract.
Adrian:
E’gl qua adegna ascheia an quella tgea?
Käthi:
Ple u mains! Bagnvagnieu an la tgea da naramainta.
Gieri:
Ged me tuts ca jou segi nar! Mo quel qua, quel qua ca vut

malagear utscheals ners sen las pares, quel e normal?! Na, igls

St-SAH 1-1_Caluro da frestg_(st)


32

meas tgears, sen quellas pares vignan malageadas stélalvas ad

enzianas.
Adrian:
La Sina cumonda tge ca vean malagieu sen quellas pares a

basta!
Käthi:
Near betga, Sina, egn tarment maletg...
Tuts:
Gest caluro da frestg... (Menga a Rita tegnan ad òlt egn maletg

grànd)

Fegn

St-SAH 1-1_Caluro da frestg_(st)


1

Ab die Post

Parsùnas
Geri Koch (G)

Pöstler
Röbi Bachofner (R)
Pöstler
Andrè Schütz (A)
Postkreisdirektor
Aissata (Ai)

Sans Papiers
Laura Zeller (L)

Journalistin

Vedi Schalter
Kundin

Doppelbesetzung Laura
Duna Demarmels
Doppelbesetzung Laura
Emil

Doppelbesetzung Laura
Bote

Doppelbesetzung Andrè

Vedi Telefon
Maria Strässle

Sozialamt
Vonarbrug

Bodenbeläge
Herr Krättli

vedi Telefon
Reisebüro

vedi Telefon
Dieter Meier

vedi Telefon
Lisbeth Bachofner
Röbis duna vedi Telefon
Schneider

Hotel Panorama vedi Telefon
Vusch Joggeli

Papagei

St-SCHL 1-1

St-SCHL 1-1_Posta tier la glieud


2

Ab die Post

1. szena
- Röbi, Gieri, Andre -
A: Igls meas umens, nus stuagn far daple svieulta. Quants etuis da telefonet vez vandieu
quel’eanda ?
R : Anzuma nigna.
A : Plimatschs da tatona ?
R : Ear nigns.
A : Posta d’unfànts ?
R : Nut.
G : Parsuainter en dus digls novs Globis ieus. Globi an las muntognas.
A : Dus Globis ?! An egn’eanda ! Savez vus quànt cigls tschains custan an la Val Schons ?
Vus stuez far daple svieulta, a quegl antocen la fegn digl quartal, a schio savainsa fimar
la nossa filiala. Igls meas tgears, schio sto jou deplorablameing relaschar vus. – Scha
dastg peia cunzagliear anzatge, vurdad bòld avunda par egna nova plaza. Signur Koch,
jou stund propi mal. Signur Bachofner, sen savaser.
G: Que tabalori, quel sa exact, ca jou tgat cun 56 ons nigna nova plaza.
R : Ea a sco dueg jou gir quegl a tgea ? Lisbeth, Florian, sased egn’eanda ved la mesa :
Jou sto comunitgear anzatge, peia vignt jou davenda damàn a star sper la veia a vender
limunada.
G : Igl mieus tat eara gea postin, sco ear igl mieus bab. Avànt 38 ons ve jou qua,
anzemel cun te, antschiet igl amprendissadi da postin. Jou sund egn dretg postin a vuless
betga easser anzatge oter. (dat îs) La mandura e la mia savunda peal. Jou ve schizund
scret agl mieus testamaint, ca jou vi vagnir sataro cun lezza.
R : A scha ti rivas an l’oter mund, tiras numretas a spetgas, antocen cigl proxim spurtegl
e liber.
G : Gi egn’eada egn prefix postal.
R: 7432.
G: Ziràn. – 7440?a

St-SCHL 1-1_Posta tier la glieud


3

R: Andeer. – 7433?
G: Donat… a na stgisa, natiralmeing Muntogna da Schons. – 7430
R: Tusàn.
G: Vezas. – Scha nus eassas nigns postins ple savainsa nus gest aschi bagn sagitar giou.
R : Ànc egna davos’eada ir a meagliear egn detg toc tscharn ad alura….
G : Alura sagitar.
R : Nus stuagn anzaco puspe radir la glieud tier igl noss spurtegl.
G : Near cuntrari. Scha la glieud vignan betga ple tier nus ved igl spurtegl, stuagn nus
peia ir tier els. Tearla, jou ve egn’ideia.

2. szena
- Gieri -
(ufezi da posta stgirento. Video da «Posta tier la glieud » : Röbi a Gieri sen tura. Els
gidan a cliaints da purtar las tastgas par cumissiùns, meter anzemel la laschiva, instalar
igl WLAN, pumpar igl velo, radir igl giat tier igl veterinari.)
G : Igl â egn’eada do egn tains, an igl qual igl postin ageva sco amitg a gidanter. Ign
ancunuscheva el bagn, el sudeva prest ampo tier la famiglia. Ign salagrava dad el ad el
veva adigna tains da talatgear. Ign saveva amparar ad el, scha el setgi betga speart ànc
gidar cun pintgas lavuretas, c’ign â betga savieu far sulet, sco par exaimpel meter
anzemel la laschiva. Que tains vean ussa puspe anavos. Angraztg a « Posta tier la
glieud ». Nus gidagn a vus da purtar a tgea greavas tastgas, radir animals tier igl
veterinari, instalar igl internet, pintgas lavurs agl partgea a schizund tier la declaraziùn
da taglia. Amparad a nus nunschano sen veia near tier nus ved igl spurtegl. Nus gidagn
bugent. Parquegl ca nus eassan «Posta tier la glieud ».

St-SCHL 1-1_Posta tier la glieud


4

3. szena
- Gieri, cliainta, Röbi –
(Gieri mola egn tor d’iert. Egna cliainta riva tier igl spurtegl)
C : Hallo, e quegl Posta tier la glieud ?
G : Egn mumaint, jou vignt gest.
C : Bùn gi. Jou vont proxima sonda par 14 gis a Davos, an las bealas muntognas svizras,
ad ussa ve jou qua ànc igls mieus skis, c’ign sto dar sei tschera ad igls cantùns ston
vagnir mulos.
G: Dar sei tschera a mular igls cantùns?
C: Vus, quegl e ascheia egna bùn’ideia ca vus vevas cun la Posta tier la glieud a da
porscher da quellas pintgas reparaturas. Ascheia vev’igl gea num, betga ?
G : Ea bagn, exact, quegl vainsa nus comunitgea ascheia.
C : A quegl ve jou capieu andretg, quegl custa nut ?
G : Quegl e gratuit, ea.
C : Ussa viv jou gea 25 ons an la Svizra a quegl e siir a frànc l’amprm’eada cigl dat
anzatge gratuit. Sensaziunal. An la fatschenda da sport ân ign dumando 60 fràncs. – Se
jou gest tanscher qua igls skis ?
G : Na, na, me spetga, jou fetg a Vus speart aviert qua igl esch par la stànza da dascurs
discrets cun cliaints. Alura savez Vus dar qua igls skis, quegl e ple sempel.
(Tutsdus van an la stànza da dascurs discrets cun cliaints)
G : (off) Tge vez Vus getg, antocen cura stuez puspe ver igls skis ?
C : (off) Jou vagness vendargis sera par els, va quegl an urden ?
G : (off) Ea – la quitànza fetsch jou a Vus davànt tier igl spurtegl.
C : (anavos tier igl spurtegl) Graztga.
G: Vez Vus ànc anzatge par tarmeter, egn pacet, egna breav near duvras Vus forza ànc
marcas ?
C : Na, graztga. Quegl fagiagn nus gea davend dad ons agl internet. Sen savaser.
G : Adia.
(Gieri lavura anavànt ved igl esch digl iert)

St-SCHL 1-1_Posta tier la glieud


5

R: (vean vetier, cun egna planta da vasch) Sas tei sco c’ign tracta martschadetgna da
plàntas?
G: (varda sen l’ura) Va’gl a tgei ànc, igl e las dudesch a measa.
R : Ea, jou ve ànc gido ad egna d’earver las tendas.
G : Duas uras ?
R : Ea, a davos tier igls Fravis ve jou ànc stuieu tagliear las tgaglias.
G : Da tgi e alura quella plànta?
R: Quella e da la quella Capaul. La duna pensiunada digl kiosk. Veia baselgia… (Cunquegl
ca Gieri capescha ànc adigna betga tgi c’e managea, imitescha el zopagiànt)
G : Ah, quella. Ad ?
R : Culp parfetg. Ella â schizund amparo parveda la declaraziùn da taglia, peia scha
savess gidar. Ad jou, natiralmeing, bugent. Ella va a far egn bùn cafe. A jou sulet cun igls
documaints.
G : Ad ?
R : Tei, quella angona l’ureglia digl diavel. – Ancanuschas ella gea, sch’ella earva la
porta.
G : Bagn bagn. Adigna cun crutgas.
R : Exact, a aschiprest cigl esch saseara : survir cafe, ad an tschel màn las bumas a las
crutgas statan agl cantùn sper igl esch.
G : Quànt AI â ella ?
R : 80 partschient, a quegl davenda tres ons. Jou ve quinto or egl grob, quegl en anturn
52'000 francs mintg’on.
G : A nus savagn damussar quegl ?
R : (El mussa a Gieri las fotografeias sen igl sieus telefonet) Qua. Varda.
G: Beal vurdar, sco c’ella dòlza la tgomba, a sco c’ella saragada da qua sei. C’ella antgeva
betga gest ànc da saglir cun la suja….
(El telefonescha a Maria. Ign oda lur cunversaziùn sur igl òltplidader)
Vusch Maria : Ufezi d’assistenza soziala, Maria Tuor.
G: Tschau Maria, jou sund egl, igl Gieri. Tearla, nus vagn puspe anzatgi. Olga Capaul,
Veia Baselgia…

St-SCHL 1-1_Posta tier la glieud


6

Vusch Maria: Duna Capaul. Tgi vess tartgea.
R : Jou tarmet gest igls documaints.
G : Nus vagn quinto grob, quella vess d’aver anturn 52'000 AI par on, a quegl davenda
minimal tres ons. Ascheia stuessan igls noss 10 partschient premi easser radund 15'000.
Vusch Maria: Savess easser. Jou quent or egl schuber a bagn a registress egl sur igl
mieus budget. Sen quegl fetsch jou a tgei alura egn schec, e quegl bien ?
G : Prima, graztga, a sen savaser, tschau Maria. (meta sei) Quegl va sco frestg unschieu.
R : Aber gi egn’eada. Quegl cun quella Maria quegl tegna schon ?
G : Ea cler. Jou sund gea schon egn miez on anzemel cun ella.
R: Ah geabagn, alura peia.
G : Tei sas, quegl e gî a lùng par las mias zircumstànzas.
R: Tei as raschùn. Quegl e an relaziùn egna relaziùn fetg lunga par las tias relaziùns. –
Mo tge sch’ella vean scuvearta?
G: Partge vess ella da vagnir scuvearta ? Quella lavura davenda sur sis ons par igl ufezia
d’assistenza soziala ad â egn budget par detevtics sozials digl qual ella sa disponer
librameing.
R : Gest quegl maneg jou, par detectivs sozials. – Gieri nus eassan postins. (sea ved igl
computer a googlescha martschadetgna da plàntas)
G : Ea ad exact or da que motiv eassan nus fatg par quella tgossa. Parquegl ca nus
savagn angraztg a « Posta tier la glieud » ir aint an las tgeas – ad igls vers detetivs
sozials betga. Tge âs igl santimaint partge ca la duna Capaul a mess a tgei la declaraziùn
da taglia avànt igl nas ? Parqeugl ca tei es postin a comensuro vangiànt da creta.
R : Cun quella martschadetgna sto jou damàn dabot ir agl zenter d’iert. Jou sto qua
midar teara.
G: Scha tei es sen veia agl zenter d’iert, alura prenda gest cun las tgamischas digl Peider.
R: Alura stos amprem ànc schunscher la maschina da lavar.
G: Na, el a purto ellas gea lavadas, stos me speart stirar ellas. (mussa ellas) Qua, 12
tgamischas a qua â’gl ànc anzaquàntas tgòltschas sut.
R : Okay, quellas fetsch jou sco amprem.

St-SCHL 1-1_Posta tier la glieud


7

G : Stos forza dar adatg ampo. La davos’eada â el relamo, ca las sias tgamischas vezian
or sco origami.
R : Geabagn, qua, sas bugent sez vurdar par egl.
G : Vieu, jou muss a tgei, i dat egn sempel tric. (Röbi va) Amprem fas Mis-en-place ad
alura, fe adatg, stos adigna stirar da miez ancunter anor. (veza, ca Röbi e davent) Scha
tearla, alura fas tei peia igls hardefels par la cursa da sponsurs.
R : Ou, quel ve jou tut amblido. Tge ân els getg ? Els spetgan anturn 1000 parsùnas?
G: Els quentan cun radund 400 porziùns pommes frites. Mo nus stuagn me preparar els,
fritar fan els sez.
R : Tearla, jou sto oz semplameing se’gl ple tard da las tschentg ir da qua. Igl Florian â
oz savieu ir a sameter avànt, a nus vagn getg, ca nus maglieian alura anzemel tschagna.
G: Quegl vessan nus da rivar, scha nut ple grànd vean ànc trànter aint. – Tei gi egn’eada,
da quella ierandamàn cun igl trauma da catapult vainsa prieu aint quànt blear?
R: 6500.- (gioi) Biasca!
G: Na, Blinzùna! (Punct par Gieri. El fa egn stritg sen la tavla da crida) Ad oz zirca
15'000. Cun quels daners cumpragn nus sco amprem tut igl effectiv da martgenzeia da la
halla da spurtegl : etuis da telefonet, guid da turas a.a.a. a catschagn la svieulta adretg
sei. Quànts etuis da telefonet â’gl ànc ?
R : Quels ve jou ier sera amplanieu, a vandieu as … ? Jou maneg propi vandieu ?
G : Manegias ver, vandieu real ?
R : Gest ascheia, propi vandieu real.
G : Nigns.
R : Alura en peia ànc tuts qua. Jou vont par els. (An la halla da spurtegl)
G: Digls plimatschs da tatona eassan ear betga vagnieus liber cun egn?
R: Tgala cun quels plimatschs da tatona, da quels ve jou igl nas plagn. (Veza, ca Andre
vean. Tras igl spurtegl) Tei, igl schef! E quegl gea oz?
G: Mearda, quegl e oz, tut amblido.
(fan urden an hectica)

St-SCHL 1-1_Posta tier la glieud


8

4. szena
- Andre, Röbi, Gieri, duna Demarmels, vusch Joggeli –
A : (Tras igl esch digl parsunal) Bùn gi signur Koch.
G : Allegra signur Schütz.
A : Ähm, igl signur Bachofner, jou ve la sprànza c’el segi ear qua ?
G : Ea ea, sen mintga cass, el vess da vagnir mintga mumaint. Röbi !
(Röbi anavos)
A : Ah, signur Bachofner, mo pranded speart plaz. Ah ad avànt c’amlid, quegl para a mei
gea tscheart bi, ca vus amplanez la crùna avànt esch sez, mo quegl saves ear surschar
agl practicant.
G : Signur Schütz, que practicant vez vus a nus strischea avànt egn miez on.
A : Ah ea, exact, vus vez raschùn. Mo bagliafagn nus gest curt da que videoet, ca cura
pigl mumaint sen Telesguard. Igl e ascheia, jou vi angraztgear tier vus par que grànd
angaschamaint. La direcziùn da la fatschenda schazegia quegl fetg.
G : Que video â do aint sco egna bumba.
A : Bääm ! Betga schlieut !
G : Sulet dad ier sen oz vagn nus savieu vender roba or da la halla da spurtegl par plirs
meli fràncs. Etuis da telefonet, tgartas da viandar ad ànc blear daple. A da novameing
curan ear igls plimatsch da tatona sco scha quegl fuss igl ple impurtànt segl mund.
R: Propi sco varruct.
A: Jou sto easser sinzer, quegl vess jou betga tartgieu, ca nus vagn a ver ascheia egn
grànd suczess me gest cun ascheia egn schleat video.
R: La glieud vean puspe bugent tier nus sen posta. Ear cun igl pacets eassan nus
bagnbòld puspe segl stand sco avànt corona.
Duna D : (tier igl spurtegl cun egn cloter d’utschis) Hallo?
R: (ancùnter duna Demarmels) Egn mumaint. (ancùnter Schütz) Vus vasez, nus savagn
strusch far egna discussiùn sainza vagnir disturbos.
Duna D : Sund jou qua andretg, Posta tier la glieud ?
R : Geabagn, bùn gi duna…

St-SCHL 1-1_Posta tier la glieud


9

Duna D : … Demarmels. Ànc adigna Demarmels. – La posta e betga ple igl madem sco
ple bòld, mo bagn, quegl para a mei ussa propi egn’eada egna bùna tgossa, tge cigl biro
da posta surprenda ussa tut ; parquegl agl iert, qua dat igl adigna avunda da far, me
schon da raschlar tut la figlia, mo savez, sco postin, spargneaz vus a mei gest igl ortulan,
quel e ascheia near ascheia adigna antro an mia avdànza cun calzers tschufs. Mo sen
mintga cass, jou sto la proxim’eanda ir an la clinica parveda l’aua an las tgombas. A
quegl e propi nunadieu tgear da vus, ca vus vurdaz durànt que tains digl mieus Joggeli.
Vusch J : Bumsgeil Notbräms.
R : Stgisa ?
Duna D : Sas, igl mieus um, igl Linard, quel veva que sindrom, que tourette. Ad igl
Joggeli a tgapo sei egl.
Vusch J : Bumsgeil Notbräms.
Duna D : Ea ad ussa e que um schon mort davenda tres ons a mintg’eada schi mieus
Joggeli gi quegl, saragord jou dad el.
Vusch J : Bumsgeil Notbräms.
R : Aha, quegl cun la Notbräms.
Duna D : Bumsgeil Notbrems, ea, a vurdad vus ussa qua. El drova duas geadas agl gi da
que gràn da panetscha a tres geadas aua frestga. A never, minimalmeing egn’eada agl gi
stuez vus tarschinar or igl cloter.
R: (interrumpa ella) Bien, nus vurdagn. Adia duna Demarmels a tut igl bien an la clinica.
A : Quegl e alura aber schon betga l’ideia, ca nus eassan ussa qua sen posta ear ànc
egna tgea d’animals ?
G : Ea, quegl e propi balurd, sco ca la glieud interpreteschan que video. Nus vagn
tartgea, ca nus stuagn seglple midar egn’eada egn pér da cazola.
A : Quegl e tipic, near betga ? Strusch cigl dat anzatge gratuit: La glieud sco tschissùns
fumantos. Bi, c’els cumpran seglmains ànc egna tgarta da viandar, sch’els en qua.
Tutegna, partge ca jou lev bagliafar cun vus : Also jou sto deplorablameing gir, jou sto
easser sinzer. Quegl e tut bi a bien, mo quegl tanscha davos a davànt betga, par spindrar
la fatschenda. Cler, davenda la davosa discussiùn da crisa ca nus vevan, e la svieulta
s’augmentada par 42 partschient. Quegl e stupent, schizund fetg, mo betga avunda. Jou
drov 200 partschient, meglier 300 a quegl antocen a la fegn digl quartal. Schio en liieu a
mei igls màns. Ascheia stuess jou relaschar vus. Tutsdus.

St-SCHL 1-1_Posta tier la glieud


10

R :  Signur Schütz. Posta tier la glieud a per gest prieu tgatsch. Nus eassan qua igl antier
tains veda lujear hardefels, lavar vastgadira, stirar tgamischas…
(Gieri a Röbi bagliafan egn trànter l’oter)
G : Mo jou sund siir, ca nus savagn dublar la vendita digls etuis da telefonet ad ear igls
plimatsch da tatona radagn nus sen 800 near pletost sen 1000.
A : Igl mieus tgears, la mi anunztga resta la madema : a la fegn digl quartal sto la
svieulta easser là noua ca drov ella, a schio e qua « fertig lustig ». Jou sto sapartgisar,
quegl vean da la direcziùn sura. Igl mieus signurs. Blear cletg ! Sen savaser !
Martschadetgna da plàntas. Stuess ign midar teara an egn dus! (va)
G: « Vender » ànc daple plimatschs da tatona? Nunpussevel. X-anzacuras cre quegl a nus
nign ple.
R : Tei as udieu tge cigl Schütz â getg. Nus duvragn daple svieulta, a quegl antocen la
fegn digl quartal.
G : Sas tge cigl problem e?
R: Igl internet.
G: Igl problem e, ca nus survagnagn sco detectivs sozials me quels 10 partschient.
R : Manegias, cigl salascha far qua anzatge cun la Maria ?
G : Strusch. Ad ear cun 20 partschient vagnagnsa betga lientsch.
R : Tei as raschùn.
G : Nus duvragn 100 partschient.
R : Co manegias quegl ?
G : Cun 100 partschient maneg jou tut.
R : Logic, mo sco duess quegl ir ?
G : Va egn’eada par egn prepaid.
R : Egn prepaid ?
G : Ea egn prepaid.
R : Partge drovas tei ussa egn prepaid?
G: Studegia! Partge drov’igl manegias egn prepaid ?
R : Comerzi da drogas, cumond da mazamaint, sfurzamaint.

St-SCHL 1-1_Posta tier la glieud


11

G: Exact.
(El va par egna tgarta da prepaid, meta ella an igl sieus telefonet a tipescha egna numra.
Ign oda la cunversaziùn sur igl òltplidader)
Vusch secretariat: Qua e Caminada, igl mund da palantschieus.
G : (cun vusch simulada) Bùn gi, qua e Huber.
Vusch secretariat : … egn mumaint. (colona da spetga) Drovas egna cuvrida par igl
palantschieu – via tier Caminada, nus eassan qua par vus, mintga gi da l’eanda.
R : (durànt quegl) Filas ! – Huber ? Meta giou quegl. Immediat.
G: Huber.
Vusch secretariat: Qua e Caminada, igl mund da palantschieus, ussa sund jou qua par
vus.
G : Qua e Huber, segias salidada, jou vess bugent igl signur Caminada parsunalmeing.
Vusch secretariat : Dastg jou dumandar par tge cigl va ? – ad anzuma, eassas vus
aintanoras ?
G : Na. Igl va par äh, igl va par egn darpùn da velours, 1800 meter an quadrat.
R : Vevey.
Vusch secretariat : Tge e cun Vevey ?
G : 1800, quegl e la numra postala da Vevey.
Vusch secretariat : (incantada) Ah, vus eassas postin, vus lez dotar igl voss plaz da posta
danovameing cun Velours.
G : Na. (improvisescha) Jou ve me vivieu detg gî a Vevey.
Vusch secretariat : Ah, voilà, très bien ! Je vous donne Monsieur Caminada. Et prenez les
comprimés Emser, ça aide contre le mal de gorge.
G : Tge gi ella ?
R : Jou se nign franzos.
Vusch secretariat : Tipic, viver a Vevey, matem gest ànc cun vesta sen la mar, mo saver
nign pled franzos. – Egn mumaint.
Vusch Caminada : Caminada.
G : Bùn gi signur Caminada, qua e Huber.

St-SCHL 1-1_Posta tier la glieud


12

Vusch Caminada : Huber da equipadi digl interiur? Also tge ca partutga que Velours,
aschi blear vainsa gest betga avànt màn.
G : Signur Caminada. Igl va betga par Velours, igl va par vossa schubrageadra, ca
tarschegna gea davenda quater ons ner, peia sainza lubientscha. Jou ve quinto or quegl,
vus vez mano igl stadi ved igl nas par zirca 22'000 francs. Jou propon : Vus transferez a
nus 11'000 near ca igl voss num a quel da la vossa schubrageadra va tier igl ufezi.
Vusch Caminada : Da noua savez vus quegl ? A tgi eassas vus anzuma ? Huber da
equipadi digl interiur vez vus getg ?
G : Na, semplameing Huber. Signur Caminada, vus savez dezider sez tge ca vus lez far.
Vusch Caminada : Aha. A noua vess jou da pagliear aint quegl an cass ca fagiess quegl ?
G : Röbi, speart, egna numra da conto c’e vida.
R: Na aber siir betga. Jou se da nut.
(Gieri anquiera or egna numra da conto)
Vusch Caminada : Eassas vus ànc qua ?
G : (cun vusch normala) Ea. Äh na. La numra da conto e : Posta 55-33312-55. Vez vus
savieu notar quegl ?
Vusch Caminada : Geabagn. A sur tgi cura que conto ?
G : (improvisescha) Quel cura sur äh, … Atùn par animals.
Vusch Caminada : Achtung par animals. – La protecziùn d’animals sforza danovameing
fatschendas pintgas ?
G : Na betga Achtung, jou ve getg atùn – ascheia sco la stagiùn.
Vusch Caminada: Atùn par animals. A vus vez propi igl santimaint, ascheia egn conto
idiotic de betg dar an îl a la revisiùn ?
G : Quegl e betga idiotic, quegl e… (improvisescha) … egna fundaziùn par animals vegls,
ascheia ca quels an ànc ampo egn beal tains avànt c’els moran.
Vusch Caminada : Sco ear adigna, quegl stuez vus gea saver sez, signur Huber, sco ca
vus lez lavar igls voss raps. – Antocen damàn vez vus getg ? Aber he, quegl e betga
managieu ascheia, ca jou dund tier la culpa.
G: Tocen damàn. (meta sei) So, quels 11'000 vainsa, jou propon da pustar cun quels
raps 500 etuis da telefonet, 200 tgartas da viandar digl Parc Natiral Bavregn a 150 posta
d’unfànts.

St-SCHL 1-1_Posta tier la glieud


13

R: Mumaint. Stop. As tei ussa gest sfurzo igl Caminada da palantschieu par raps ?
G : Ea. Near par’igl a tgei okay, c’el lascha tarschinar egna sainza pagliear ella ?
R : Hainamol sen sfurzamaint dat igl 12 ons ? 15 ? Gieri, jou ve egna famiglia ca drova
me.
G : Tearla Röbi, jou capesch quànt imprurtànt ca tia famiglia e. Tei sas, jou ve qua egn
ple pintg conex vetier. Aber : nus sfurzagn qua betga parsùnas sinzeras. Nus sfurzagn me
da quels c’anganeschan. Igl ufezi d’assistenza soziala, igl ufezi da taglia ad ascheia
anavànt. Varda, dapartut vean cugliano, sco sempel impiego es par adigna igl tgutg.
Röbi, tei es ussa 54 ons vegl. Igl vean tains, ca tei vardas ear egn’eada par te.
R : Fe tge ca tei vol.
G: Tge fas?
R: Ancurir egna plaza.
G: Cun 40 ons postin sco sula experientga da lavur ? Scha tei âs furtuna, tgatas forza
ànc anzatge sco curier da piza. Aber sco tei vol, scha tei vol propi sbassar tia valeta aschi
afùns.. – Beala sera. (va)
R: (varda agl internet par plazas da luvrar) Hmm. Megna vegl. Megna vegl.
Surqualifitgea. A Genevra. Megna vegl. Megna vegl. Megna vegl. Surqualifitgea. Fässiliti..
hä ? Puspe megna vegl. Schmaladieu, amblida egl.
Black

5. szena
- Gieri, Emil, Röbi, Vusch Krättli, Joggeli –
(Gieri pavla igl utschi a telefonescha cun vusch simulada. Ign oda la cunversaziùn sur igl
òltplidader)
G: Signur Krättli, igl va par vossa schubrageadra.
Vusch K : Tge e cun l’Aissata ?
G : L’Aissata tarschegna tier vus sainza lubientscha, davenda tres ons. Jou propon, ca
vus transferez a nus antocen damàn 10'000 ad ascheia va quella infurmaziùn
betg’anavànt.
Vusch J : Bumsgeil Notbrems.

St-SCHL 1-1_Posta tier la glieud


14

Vusch K : Stgisa ?
G : Stgisa, quegl e igl mieus fegl. El â que sindrom, sindrom da tourette.
Vusch K: Capesch jou quegl andretg, vus sfurzaz me avànt igl îls digl voss fegl impedieu?
E: Hallo!
G: Jou vignt. (agl telefon cun vusch normala) Egn mumaint. (Sainta igl sbagl, mida la
vusch) Egn mumaint. (El va tier Emil ved igl spurtegl) Tge e ?
E : Egn pacet duess vagnir tarmess.
Vusch K : Eassas vus gest sen posta?
G: Na, siir betga sen la posta.
E: Posta prioritara, never.
G: (Meta or igl òltplidader, tegna igl telefon veda la ureglia. Ancunter Emil) Mhm. (Agl
telefon) Ea ea, sen posta, igl â egna nunadieu lùnga zearp. (Ancunter Emil) Quegl e mia
onda, ella e ampo ballaballa. (Tearla tier, agl telefon) Jou dastg bagn ir cun igl mieus fegl
impedieu sen posta ? Signur Krättli ? Hallo ?
E : Quegl va a quent digl mieus bab, never. Alura ve jou qua ànc las mias leztgas da
matematica. Quellas stuess jou ver antocen igl ple tard gliendasgis sera.
G : Duagn nus biagear aint anzaquànts falos, betga cigl croda an îl ?
E : Va’gl ànc ? Quegl e par igl atestat. Igl mieus bab dat a mei 20 francs par egn da sis.
G : Quegl e nign problem. Tschau Emil.
(El radi igl utschi an la stànza da dascurs discrets cun cliaints. Röbi vean natier
schlamànd cun egn töffli rut)
G: (Anavos) Ad, es ussa directur da tecnica tier la marca Puch ? Sco e la pajaglia ?
Tredeschavel mains includo ? Ad sco ca jou vez, egn agen töffli da la fatschenda ?
R : Ha ha.
G : Ad ?
R : Nut. – Jou ve ier siir ànc vurdo tras 50 plazas. Tier la measadad veans betga landaror
tge c’els anquieran anzuma. A tier l’otra measadad es cun egn amprendisadi sco postin,
fatg avànt 10'000 ons detg lientsch davent da la faneastra.

St-SCHL 1-1_Posta tier la glieud


15

G : Ve jou gea getg. – Tearla, oz la damàn ve jou radig aint passa 18'000 a
coraspundaint pusto etuis da telefonet, plimatschs da tatona a tgardas da viandar – ah a
betga d’amblidar duas paletas sgrifladers da vigneta.
R : 18'000 ?! Okay.
G : Me igl Adolf a fatg da tgutg, quel savainsa raportar agl stadi.
R : Tei tearla, jou sund oz passo igl indriz digl Caminada. A là ve jou vieu : Ign sa là ussa
danovameing deponar tier l’antrada igl pàn vegl.
G : Quegl e gea bagn bi.
R: Speras egn gigantic placat: «Pàn vegl, par animals vegls ». Els remnan par la
fundaziùn Atùn par animals. Qua. (mussa a Gieri las fotografeias)
G : Quels tabaloris. Que schani less ca la glieud va a googlar quegl a quegl magna tier
nossa scuvierta. – Röbi nus duvragn egn camufladi. – Manegias betga cigl tieus fegl, igl
Florian, fagiess speart egna website par nus ?
R : Bagn bagn, jou cre quegl fagiess el bugent. Sco fuss igl cun www posta punct ch
slash lavada da daners ?
G : Alura fetsch jou egl peia sez. (mussa an direcziùn digl töff) A tge e cun quel?
R: Quel fuss da optimar ampo. Sen 70 radagn nus quel schon, never ?
G : Daple ca 60 ve jou ànc mena rivo. – Mo gi egn’eada. Quella schubrageadra, l’Aissata
near sco ear adigna, tarschegna quella betga ear an quella curiosa buda da vieada qua
davos, sas quella cun igls cars ?
R : Ea, quella ve jou là ear schon vieu.
G : Also qua, fe tei. Igl e betga aschi greav.
(Igl Gieri dat a Röbi igl telefon par telefonar. Röbi gi na, targinànt, telefonescha alura
tutegna)
Vusch raspundader : Bùn gi. Bagnvagnieu tier turas da Balcan. Scha vus levas reservar
egn vieadi, par plascher struclar tasta 1. Scha vus vez gea reservo egn vieadi, mo igl a
sado problems, par plascher struclar tasta 2. Scha igl manischùnz e svanieu, par plascher
struclar tasta 3. Scha vus levas sfurzar turas da Balcan, par plascher ànc egn’eada far
patratgs.
(Röbi meta sei tamanto)

St-SCHL 1-1_Posta tier la glieud


16

G : Bien, lua raportagn nus els peia ear agl stadi. Alura en quegl anzemel cun igl Krättli
gea dus.
E : Hallo !
G : (Va tier igl spurtegl) Emil. – Tei aschi speart eassan nus propi betga.
E: Na. Jou sund qua parveda measeanda suiantermiezgi. Parveda igl mieus gi da
naschientscha. Alura e gea mia feasta a jou giavisch egn clown. Mo mia mama a getg
quegl segi megna tgear a ca degi amprarar igls postins.
G : Tge ? Egn Clown ? Sas tei anzuma tge ca quegl munta, egn clown? Quegl e ascheia
egn um carschieu ca sto savastgir cun tgòltschas da calur a da quels calzers da guma a
ca sto alura far da tgutg avànt igl unfànts. Quegl e par cass anzatge sen egn fetg bass
nivel. Fe ca tei veans davent !
(Emil dat is)
R : Gieri tgala ! Sas doch betga far aschi pintg que poveret. Quegl e doch normal an
quella vegliadetgna c’el giavischa egn clown. (va tier igl spurtegl) Tearla Emil, nus
organisagn egn clown. E bien ? Tschau.
E : Adia.
(Emil va)
R : Nus catagn siir egn, a quels custan siir ear betga aschi blear. Quels clowns, quegl en
gea par grànda part acturs sainza lavur.
G : Da quels dat igl ussa gea sco sablùn ved la mar.
(Röbi ved igl telefon. Ign oda la cunversaziùn sur igl òltplidader)
Vusch Roth : Zentrum intermediatur da luvraints Turitg, igl mieus num e Roth.
R: Nus duvrassan par proxima measeanda egn clown par egna feasta da gi da
naschientscha.
Vusch R : Egn clown. – Tarlat. Jou sto deplorablameing gir, nus intermediagn ansasez tut.
Mo jou sto suplitgear ampo respect ancùnter igls dischocupos. Quegl e absolut egn No-
Go, ca noss cliaints vessan da star a disposiziùn sco clowns. Signur Bachofner quegl e da
tutafatg dasperas. (meta sei)
G : (or da la stànza da dascurs discrets cun cliants) Tei, nus stuessan egn’eada vagnir
liber da tut quel grümpel. – Manegias savessti betga arder quels etuis a quels plimantsch
agl gòld ?

St-SCHL 1-1_Posta tier la glieud


17

R : Quegl sas bagn betga semplameing arder ? Quegl e fabrico da nov a Cina, quegl san
ign ànc duvrar.
G : Scha ign savess Ànc duvrar quella roba alura vess anzatgi cumpro egl.
R : Betga qua, mo forza.. agl bloc digl ost. Ea, nus prandagn a tschains egn auto da
furniziùn cun egn manischùnz, ca magna quella roba a Bulgaria an egna tgea d’unfànts.
G: Tge duess egna tgea d’unfànts cun tgartas da viandar digl Grischùn? – Mo bien peia, a
mei egl tutegna, prinzipal, quellas tgossas svaneschan. – Tge ca fa a mei blear daple
patratgs e, ca nus eassan me an dus a vagn lavur par zirca tschentg parsùnas, an vesta
da dus mains.
R: Tei as raschùn, nus duvragn agid.
Black
6. szena
- Gieri, Röbi, Aissata -
(Gieri a Röbi mussan ad Aissata la posta)
G: Aissata, quegl e nungetg bi, ca tei es a qua, quegl fuss ussa peia noss ufezi da posta.
Moschapeia, quegl qua fuss da far or cun fier, quella fureala d’iert stuessti ànc bugadar –
peia far igl «ablaugen» - fito ad igls hardefels: me samtgear, par quels vean anzatgi
damàn damiezgi. Ad a qua â’gl ànc egna declaraziùn da taglia.
R: taxa.
G: Ah. Declaraziùn da taglia, quegl ancanuschas tei probabel betga sco Sans Papier.
R: Quellas leztgas fussan fetg urgiaintas. «Flems a lais da la Svizra»……. Äähmm, da
noua veans tei na, Aissata? Where are you from?
Ai: I am from beautiful Uganda. I studied mathematics. I am four years in Switzerland
now. Quater ons Schwiiz.
R: Aha, quater ons, fetg bien. (dat ad ella las leztgas)
Ai: (surdat tut igl carsumpel a Röbi) Katondo, Jesus! God bless you. I am so grateful that
I can work here. I don’t know what happened. First Mr. V : visada; Kündigung. Then Mr.
Krättli from Autocenter: visada. Then biro da vieadis: visada.
G: Nus saprandagn putgieu, quegl e a nus betga dretg.
Ai: And I did everything right. I can clean very, very good. I don’t know what happened.

St-SCHL 1-1_Posta tier la glieud


18

G: Ea, igl egn greav tains.
R: Aissata, gi egn’eada, âs tei schon egn’eada glimo giou ascheia egn pistùn?
G: Fatg igl frisieren egn töf?
R: Wait. – brumm,brumm. But faster.
Ai: Aah! Palantschieu, palantschieu make fast. Nign problem. – But I have a big problem.
I dont’t know where to stay. At Mr. V. I had a room with TV and bathroom. But then
polizia. I had to run. Now I sleep on the street.
G: Tge â ella getg?
R: Ella â da durmir sen la veia.
G: Go to sleep him, very good.
R: no, no ,no, no.
G: Bagn, tei âs gea egna tgombra libra. Tei âs gea getg, ca tieus fegl, igl Florian segi ieu
a star anzemel cun si amitga?
R: Quegl e schon istorgia, quel e an egna relaziùn ànc mender ca tei. Tei stas gea tut
parsuls ad âs plaz avunda. (tier Assiata) He lives alone.
G: No, no, no good. Röbi tei ancanuschas mia situaziùn. Cun tut igls mieus Tinder-Dates.
Sameta avànt, scha l’ Assiata abitescha tier me,alura magna quegl siir me tier
malantalgientschas.
R: Anzuma, anzanouas sto ella durmir. (quietezia). Jou ve egn’ ideia, la stànza da
dascurs discrets cun cliants, quella duvrainsa gea atgnameing betga ple. Cura â anzatgi
la davos’ eada aviert egn nov conto?
G: Alura custava egn café ànc dus a tschùncanta.
R: ebba. (tier Aissata) Follow me.
(tuts van an la stànza par dascurs discrets cun cliaints)
R: You can stay here. I show you around. This ist the table. This ist the chair. This ist the
other chair.
Ai: But there is no window.
R: Ah ea, no windows, quegl e egn nungetg grànd avantatg. Parquegl c’ ascheia veza
nign te. Ascheia es tei safe.
Ai: Okay

St-SCHL 1-1_Posta tier la glieud


19

G: Aissata, nus vagn ànc betga discuto sur da la pajaglia.
R: Money
Ai: Ah. At Vonarbugrs I had 18 fràncs.
R: Alura stuess ella saglmains puspe ver 18, near, tge manegias?
G: Bien, fagiainsa 28 , plus abitar a qua gratuit.
Ai: Gratuit! I live four years in Switzerland, but never ever gratuit!
G: Jou vont ussa peia a cumprar egna madraza ad egna televisiùn par ella. La brocki e
ànc avierta. See you later, god bless you. (Va)
Ai: TV. And is okay when I listen to music?
R: Yes, of course. (varda sen l’ura, seara igl spurtegl a meta an funcziùn la camera da
survagliànza) Aissata, ussa egl da prinzipi ascheia: adigna a las tgentsch saragn nus igl
spurtegl. Alura sas tei ear luvrar qua davànt, alura veza te nign. Nobody will see you. Ah,
jou cre, jou met giou la camera da survagliànza. (meta ella puspe giou). Ad eba, never,
semplameing scha tei rivas tier, fussan nus fetg leads, scha tei savessti samtgear igls
hardefels. The potatos. Just peeling and hacking. Moscha peia, alura savasainsa damàn
puspe. Beala sera. (va)
(Aissata suspira ad antscheva a luvrar. Igl telefon sgalegna. Ign oda la cunversaziùn sur
egn òldplidader)
Ai: Hallo?
Vusch Emil: Sund jou aqua dretg, Posta tier la glieud?
Ai: Eaea, posta.
Vusch Emil: Vus levas ànc sanunztgear a dar part, scha quegl vean a funcziunar cun que
clown tier il mieus gi da naschientscha?
A: Mister Röbi und Mister Gieri come tomorrow.
Vusch Emil: Aissata, es tei quegl?
Ai: …….. no.
Vusch Emil: Bagn, tei earas tutegna la nossa schubargeadra? Tier la famiglia V. . Jou
sund igl Emil. Igl Emil V.
Ai: Na. (palenda sei)

St-SCHL 1-1_Posta tier la glieud


20

7. szena
- Gieri, Laura, Röbi, vusch Joggeli –
(Gieri porta cun Aissata egna madraza ad egn aquari an la stànza da dascurs discrets cun
cliaints)
G : Egna televisiùn vev’igl deplorablameing betga, mo ansatagl ve jou cumpro par te egn
aquari. Stos vurdar, quegl vean ussa qua nunadieu cumadevel.
Aissata : No TV ?
Gieri : No TV. Fish.
(Laura ved igl spurtegl)
L : Signur Koch ?
G : (Ancunter Aissata) Anzatgi vean. Tei stos ussa easser dascusa. Silencio.
(Gieri seara la porta tier la stànza par conversaziùns discretas, vean tier igl spurtegl)
G : Vus eassas da La Quotidiana, never ? Nus vagn fatg giou ?
L : Exact.
G : Vus savez gest vagnir qua tras l’antrada da parsunal,
L : Graztga. (Suainter egn « schockverliebten Moment ») Jou sund la Laura Zeller.
G : Gieri Koch, fa plascher. Mo ussa stuez gir, Laura Zeller? Lua eassas vus quella Laura
Zeller, ca â scuveart igl Seppli parveda sia ossa zupada ?
L : Exact. Igl scandal cun la mearda sen las feaneastras ve ear jou scurveart.
G : Wauw ! Par plascher, prandet plaz!
L: Schabagn, sco ca jou ve gea getg ved igl telefon, va’gl par radir igl conzept da Posta
tier la glieud agls lecturs ple datier. Blears s’ampearan, sco ca quegl funcziunescha ca
postins visitan els a tgea par tarschinar darpùns a instalar cazolas. Me interessescha
surtut sco ca quegl funcziunescha davos tier, surtut sco ca quegl a mido igl voss
mintgagi. Natiramleing savess jou ear bugent sco ca quegl va sei cun igl quent ?
G : Ea, antschiet a tut cun igl consum da papetareia, ca nus managn gea plirs ons. A cun
igls etuis da telefonet, igls plimatsch da tatona ad ascheia anavànt. Da quegl vainsa prieu
aint egna massa. Ascheia â samusso igl potenzial. Parquegl ozseglgi e egna papetareia
adigna ear ànc egna librareia, a la librareia ear ànc egn cafe… Ad egn cafe egn studio da
yoga ca serva ear ànc sco tgea d’unfànts… ad ascheia anavànt. A scha vus amparaz me

St-SCHL 1-1_Posta tier la glieud


21

davart igl mintgagi se jou gir : Quegl e betga ple da cumparagliear. Igl Röbi a jou, nus
vagn puspe grànd plascher da luvrar. Egn exaimpel: Cura ve jou la davos’eada reparo
egn töffli? Jou ve betga savieu, quànt ca quegl â manco a mei. Ign sasainta puspe sco
dad easser 18.
(ramurs da motor an la stànza da dascurs discrets cun cliaints)
L : Tge eara quegl ?
G : Jou ve betga udieu anzatge. (varda par distracziùn) Vus vez qua anzatge. Stgisa,
dastg jou speart … egn fil (prende el davent)
L : Curius. – Mo sco e quegl alura cun igl tains da lavur ? Va quegl a pro cun tut quellas
novas incumbensas ? Vus eassas gea qua me an dus, igl Robert a tei, e quegl ver ?
G : Ea schon. Mo savez, scha nus fagiagn anzatge da cor… (els lessan sabitschear. Igl
telefon sgalegna.) Stgisa, jou sund gest sulat qua. (Agl telefon) Posta tier la glieud, Koch.
– Atùn par animals? – Ea, qua eassas vus andretg. Ah ea prezis, qua savez vus fetg
bugent far egna donaziùn. Nus salagragn da mintga suma. Graztga. (Palenda sei)
L : Savez vus quegl repeter ? Atùn par animals ? Quegl ve jou ànc mena udieu.
G : Ah quegl. Quegl e ascheia egn pintg  project, ca cura dasperas. – Nus savagn ancass
gir tei egn a l’oter, jou sund igl Gieri.
L: Fa plascher, Laura. Aber Gieri raquenta, atùn par animals, e quegl egn project da posta
tier la glieud ? Partge gest atùn ?
G : Quegl e nut grànd. Igl va par animals ple vegls, ca quels ân anc egna beala veta ear
igls davos ons.
L : Jou gitg a tgei, quegl e egna tematica fetg stupenta. Animals. Surtut animals vegls. E
quegl peia egna residenza par animals vegls ?
G : Exact… Qua san ign radir igls animals vegls ca pon betga ple. Vatgas, asens, tgàns…
Ord igls quals igl fa betga ple senn da far liongias. Ad ussa vagn igl Röbi a jou surprieu
egn bagnpuril c’e vagnieu agls ons.
L : Quegl tùna grandius. Noua satgata alura que bagnpuril ? Savess jou egn’eada ir a dar
egn tgit ?
(ramurs da motor. Gieri eara igl esch tier la stànza da dascurs discrets cun cliaints)
G : Segias salido a stgisa scha disurb speart. E tut an urden near dat igl egn problem?
(Röbi vean cun egn esch da hisli da Toi-Toi tras l’antrada da parsunal. Laura e irritada,
Gieri veza el betga)

St-SCHL 1-1_Posta tier la glieud


22

Vusch Joggeli : Bumsgeil Notbrems.
G : (Bagliafa ànc adigna anviers la stànza da dascurs discrets cun cliaints) Na, ha ha, nus
vagn natiral betga la sprànza, ca vus targiez ànc igls fragns, ha ha. Jou sund a mei siir,
ca vus savez sclarir quegl cu’gl signur Bachofner.
(Röbi va)
G : (ancùnter Laura) Igl Röbi e gest là davos ved igl discutar cun igl substitut general
d’egna marca da töff. Nus midassan bugent, quellas melnas glimajas ca nus vagn ussa
sas betga duvrar.
(Gieri ànc egn’eada anvier la stànza da dascurs discrets cun cliaints)
G : Stgisa, scha disturb ànc egn’eada… Jou sund qua gest amiez egn’intervesta cun egna
schurnalista exzelenta. Ella dumonda zund bùnas amparadas – jou fuss peia lead, Röbi,
scha vus savessas qua davos easser ampo ple dascus. Graztga.
(Röbi cun egn nov toc digl Toi-Toi vetier)
L : Signur Bachofner ?
R : Ea.
G : Röbi ? – E el gea ieu? Igl substitut general? (Earva igl esch da la stànza par
conversaziùns discretas) Ah ea, propi, quegl e ieu ple dabot, ca quegl ca vess tartgieu. Â
el sutascret ?
R : Sutascret. Igl substitut general. – Ea ea. – Jou ve ànc acumpagnieu or el. Or tras la
halla digl spurtegl.
L : Lua gratulesch jou tier igl grànd deal cugl töff. – Dastgi angiavinar ? Harley ? Ducati ?
R : Vus capez, ca nus vagn da star discret qua.
L : (Va tras las notiztgas) Peia, tge ve jou. Posta tier la glieud. Atùn par animals. Deal da
töff. Bagn, fetg bien, lua vess jou quegl ca drov.
(ella tgapa la roba a less ir, savolva ànc egn’eada)
L : Egna dumonda vess jou ànc. Partge purtaz vus egn hisli da Toi-Toi aint qua ? Lavura
anzatgi sacret par Posta tier la glieud ?
(silenzi malamparnevel)
G : Tearla, gest ascheia e’gl. – Aber never, davart quegl lastgas betga scriver. Quegl e
propi privat.

St-SCHL 1-1_Posta tier la glieud


23

L: Ascheia peia.
G: Igl Röbi â a tgea gest problems ple grob. Par easser ple prezis : El a stuieu midar
abitaziùn. La si duna a mido or la seara. Ad ussa dorma el provisoric qua.
L : Aiaiaiai, signur Bachofner, jou stund mal. Jou sund an cass la Laura.
R : Graztga, Röbi.
L : (Marusànd) Ad Gieri never, scha tei vessti par schabetg egn’eada peada da raquintar
ampo daple d’atùn par animals, lua savainsa ear egn’eada santupar egna sera. Forza
anzanouas an egna bar.
G : (Marusànd) An egna bar? Ea natiral, fetg bugent.
L: Super. Se bagn. (Va)
G : Gi nut, Röbi, jou se. Mo tearla, l’Aissata e ear tia impiegada. Scha la Laura vess ussa
cato or quegl, alura vessti ear tei egn’anunztga parveda lavur nunlubida.
R: Aha, ad alura âs betga tei igls hantieris. Na, alura e gea logicameing mia letg agl tgil.
Hainamol Gieri, sch’igl dat anzatge ca dat a mei an quella idioteia ànc sprànza, lua e
quegl mia famiglia. Ca e verameing intacta!

8. Szena
- Gieri, Röbi, Emil, Aissata –
G: (Agl telefon cun vusch imitada) Na, betga «achtung», Atùn par animals. 20'000.
Antocen damàn. - Adia. (meta sei) So, quels 20'000 vegnan vetier. Cun quella suma
cumpragnsa ànc egn’eada par 5000 plimatschs da tatona, tgartas da viandar a etuis da
telefonet. Igls rastànt 15'000 matagnsa da la vart par igl bagnpuril.
R : Igl bagnpuril ?
G : Ea sas, la Laura. Quegl e curieu ampo tgutg… Atùn par animals, quegl e a mei
sglischieu or. Quella eara digl tutafatg incantada sen quel’istorgieta. Ussa e’gl me ple
egn’amparada digl tains antocen c’ella antgeva a retschertgar. Quella â schon scuviert
aschi blearas tgossas. Jou ve igl santimaint, par easser sen la vart siira cumpragnsa ussa
igl miglier ascheia egn bagnpuril.
R : Mhm. – Qua catagnsa siir speart anzatge, quels purs datan ozseglgi siir bugent
davent lur clavos.
E : (vean tier igl spurtegl) Hallo!

St-SCHL 1-1_Posta tier la glieud


24

R: (vean tier igl spurtegl) Ou tearla Emil, las tias leztgas en aschi bagn sco fitadas, mo
anzaquàntas minutas duvrainsa nus ànc.
E: Na. Jou se, ca l’Aissata lavura ner tier vus.
R : … Bi fuss igl, scha nus vessan anzatgi.
E: Bagn, nossa schubrageadra da ple bòld lavura qua. A parquegl vi jou par igl mieus gi
da naschientscha betga me egn, mobagn dus clowns. Ascheia ca els datan egn sur l’oter
a cun da star sei datan els adigna anturn.
R : Oh, que giuvenet vut sfurzar nus. Jou gess, Emil, igl dat par te anzuma nign clown.
G : Que clown sas gest amblidar.
R : Parquegl qua e anzuma nign, ca â num Aissata a ca lavura qua.
G : Oter ca nus duas lavura qua nign.
Ai : (vean vetier) Stgisa. – Hallo Emil.
E: Hoi Aissata.
Ai: The canal between Neuenburg and Bieler See, you know?
R: Zihlkanal. Z.I.H.L. Canal.
Ai: (va) Thank you.
E: Moschapeia, dus clowns!
R: Mearda.
G: Igl dat parsùnas, quellas en gea sco unfànt egna rusna tgil. A quegl e ussa propi egn
andretg tabalori.
R : Po easser, mo que tabalori â vieu l’Aissata. – Aissata !
Ai : Ee.
R : Nus stuagn far giou egn code. Scha tei veans durànt l’avertura da la posta aint, when
you come in, alura petgas oravant, you knock. (petga igl ritmus da Thriller)
G : « Michelle »
R : Ach tge, e quegl igl ritmus da Michelle digls Beatles. Na (petga igl ritmus da Michelle)
Quegl e Michelle. (petga igl ritmus da Thriller)
G: Giiggerig. Polo Hofer.
R: Thriller. Michael Jackson.

St-SCHL 1-1_Posta tier la glieud


25

Ai: I know!
R: Fetg bien. A scha nus dagn rasposta cun Thriller, alura sas vagnir aint, you can come
in. But when we say Michelle, alura e’gl betga bien, you stay. – Quegl exerzitagn nus
speart. We practice.
(Aissata petga Thriller)
R : Tei, Gieri, ier sera ve jou vieu an televisiun egn nunadieu bùn Thriller.
(Aissata gioia da vagnir aint)
Ai : Ee ! And when you say Michelle, I stay.
R: Exact, and: When we say Giiggerig, alura e’gl cass d’urgenza, it’s alarm! You run away
throuth la halla da spurtegl.
Ai: Okay. Giiggerig I run!
G: Gi egn’eada. Dus clowns. Sco vess quegl dad ir, nus vagn gea gnànc egn ?
(iglieadas sen Aissata)
R : Na, jouc re igl ple sempel e’gl, scha nus fagiagn quegl sez.
G : Na, tgala.
R : Jou ve egn’eada vieu egn clown, quel a fatg egn detg legher tric. El a scho svagnir
egna lieur. Aissata va gest par igl utschi. The bird. (tippescha agl internet) Striunar
davent animals. (Enter) Voilà.
(Aissata vean anavos cu’gl cloter d’utschi)
R : Sas meter qua el. Ussa duvrainsa ena curveia. We need towel. A magic towel.
(Aissata meta la curveia sur igl cloter)
R : Ad ussa. (Ligia giou) You say Abrakadabra and take the towel away.
Ai : Abrakadabra. (tira davent la curveia)
(Igl utschi e davent)
G : Wow. Sco âs tei fatg quegl ?
R : Agid da google.
Black

St-SCHL 1-1_Posta tier la glieud


26

9. Szena
- Andre, Laura, Röbi, Gieri, Vusch Joggeli, Aissata, Vusch Daniel Meier –
(Laura fa egn’intervesta cun Andre)
L : Signur Schütz, quegl fuss igl gea sto. Forza ànc egna davos’amparada: Que video da
Posta tier la glieud. Eara quegl la fegnamira, ca quel e ascheia… ascheia plagn sgrefels ?
A : Eaea, quegl sto jou gir, quegl eara ähm, quegl eara la mia ideia da far quegl ascheia
an egn stil da retro cun aint sgrifladas. Quegl ple a la glieud zund bagn. A jou se ear
bgent dar part sco cigl e vagnieu aschi lientsch. Qua sund jou, cura eara quegl zirca,
avànt zirca dus mains, qua sund jou sasieu cun la mi duna avànt la televisiùn a nus vagn
vurdo ascheia egn vegl film Svizer digl Kurt Früh. Alura vez jou igl Streuli sco postin sper
egn iert veda bagliafar cun la glieud. Bäm ! Qua e a mei vagnieu cler : Nus stuagn rivar
anavos là. Anavos a la zapa d’iert.
L : Grandius, graztga.
(Gieri vetier)
A : Signur Koch, segias salido.
G: Bùn gi… hey, Laura!
L: Gieri! Jou schmatg gest or igl tieus schef parveda Posta tier la glieud. Mo jou sto gea
ir. Tei, nus telefonagn ple tard ànc, never? (Dat a Gieri la tgarta da visita, Andre e irito)
Ah, me ca vus savez, nus stuagn ànc far giou egn termin par fotografeias.
G : Ah ea, igl termin da fotografar.
(Röbi vean vetier, irito)
A: Allegra signur Bachofner.
R: Bùn gi anzemel.
L: Adia. (Va)
A: Signur Koch, signur Bachofner, se jou gest dar quella a vus ? (Dat els egna custevla
buteglia vegn) Mo dar adatg, he, quegl e egn Baron Philippe de Rothschild, egn digl on
82. 540 fràncs par buteglia.
R : Oh, graztga zund fetg.
G : Quella bavagn nus alura cun giudezi.

St-SCHL 1-1_Posta tier la glieud


27

A : Ah na, quella e betga par vus. Quella ve jou prieu cun par igl meliavel visitader da
Posta tier la glieud.
(Gieri meta la buteglia dischilusiuno sen igl pult. Andre prenda gest puspe davent ella)
A : Siir betga meter an pes ella! Par l’amur da Dieu ! Quella sto scher, igl miglier discret.
(Andre vut radir ella an la stànza da dascurs discrets cun cliaints)
G : Mo na, qua davos gioian siir igl cliaints anturn cun ella.
(Gieri prenda igl vegn or digls màns, croda sur igl ruminet a lascha dar la buteglia. Röbi
tgapa ella)
A : Igl mieus signurs, jou sund da tutafatg impressiuno. Jou sund ier sera ànc egn’eada
ieu atras las zefras actualas : Igl màncan me ple 125'000, alur avez vus cuntanschieu la
pendenza da 300% ! Tge ca vus fagiez qua â caracter da pilot. Puschmàn ve jou egn
termin cun egn da Turitg. La fegnamira e definada clerameing : Posta tier la glieud duess
davantar naziunal. Parquegl duvrass jou ànc zefras ple exactas, peia quànt c’e vagnieu
vandieu da mintga product.
R : Ea qua saviansa schon meter anzemel anzatge.
G: Antocen cura duvrass vus quellas zefras ? Igl e betga ascheia, ca nus vessan danvànz
capazitad.
A: Tocen puschmàn da las 9 avànt la santupada.
R : A tge fuss quegl exact, quegl ca vus duvraz ?
A : Ah ea, qua par exaimpel : (Mussa sieus telefonet) Quel rendaquent. Vus vez qua
registro 100 etuis da telefonet, durànt egn avàntmiezgi! Quegl e ampo schvumus, qua
stuess jou schon prest ver la antiera zirculaziùn da pajamaint. Getg cun oters pleds : Tgi
â cumpro tge, cura a noua ?
G : Quegl eara egna classa da scola.
(Aissata petga ved igl esch igl ritmus da Thriller)
A: Igl â splunto.
R: Jou ve udieu nut.
G : La MICHELLE Hunziker … e … an sprànza.
A: Na propi? Da tgi ?
G : Digl Florian Ast.

St-SCHL 1-1_Posta tier la glieud


28

A : Quegl cres jou gea betga.
R : Bagn quegl ve jou ligieu oz agl Pöschtli.
A : Ah, a partge ca sund ear ànc qua : Jou ve tartge scha quella campagna cura aschi
bagn, alura savessan nus gea vender ànc oters products. Jou ve parquegl fatg egna
pustaziùn par articels da Merchandising par Posta tier la glieud, quels vessan da vagnir
bagnbòld.
Vusch Joggeli : Bumsgeil Notbrems.
A : E quel utschi ànc adigna qua ?
G : Danunder e quegl vagnieu?
(Anquiera a tgata igl Joggeli)
G : Dieus segi ludo. (Ancùnter Andre) Nus duvragn el ànc par egna pintga missiùn tier
Posta tier la glieud, egn gi da naschinetscha, noua ca nus nagn sco clowns.
A: Clowns?!
G: Ea.
A: Clowns?! – Igls mieus tgears : Ascheia va quegl betga ! Vus easser igls
rapreschantànts da Posta tier la glieud, ascheia savez betga semplameing ir a far ampo
da clown. Igls mieus luvraints en betga clowns ! Capieu ? Quegl vean betg an dumonda !
(segn da petga Thriller da Aissata)
G: La MICHELLE Obama segi ear an sprànza.
A : Qua a bagn anzatgi pitgieu ved igl esch ?
R : Ea quegl e me igl stgoldamaint, quel fa mintgatànt tùns curius.
A : Ah ea ? A quel stgoldamaint petga la melodeia da Thriller da Michael Jackson ?
(Igl esch va saro)
A : So ussa aber ord veia!
G: GIIGGERIG! Igl e balurd, sco ca quel utschi fa, scha el e GIIGGERIG!
A: (earva igl esch) Aha. Interessànt.
G : Signur Schütz, igl e ascheia. Igl Röbi â gest grànd problems a tgea, el â stieu
bandunar l’avdànza. A parquegl vagn nus managieu ca quegl va schon, scha el dorma an
quella situaziùn d’urgenza egn peer notgs a qua.

St-SCHL 1-1_Posta tier la glieud


29

A : Ououou, signur Bachofner, jou stund mal d’udir quegl.
R : Graztga.
A : Signur Bachofner, igl fa propi mal da’udir quegl, mo viver a qua savez vus betga !
Scha quegl vean  or, alur ave jou problems.
G : Jou vess schon proponieu agl Röbi da vagnir tier me, mo jou ve gea me quella pintga
avdànza.
A : Hm, moschapeia, signur Bachofner, an que cass gess jou, vagned vus peia tier nus.
Nus vagn egna tgombra par giasts. Jou dund gest part a la mi duna, c’ella degi far pront.
Ad äh, levas vus gest magliear tgagna tier nus ? La mi duna fa las miglieras hutlas. – Ad
alura fuss jou semplameing leada, sch’igl fuss fatg urden a qua antocen damàn. Moscha,
jou sto ir. Alura anturn las otg a measa tgagna ? (ambratscha el) Jou ve schon tres
spartgisas davos me. Adia. Antocen ple tard. (Va)
G : Also me â igl schef ànc mena ambratscho.
R: Alura gis tei ussa a la Lisbeth, ca jou vigni betga ple a tgea.
G : Tei veans a vaser. Egn peer gis davent, quegl fa bagn an egna relaziùn.
R: Sas tge ca tei duevas amprender : Egn schmaladieu terapeut par peers.
G : Quella duna digl Schütz e propi egna parsùna fetg interessanta. Jou ve stgieu
amprender d’ancanuscher ella – quella â l’antiera sera raquinto digl contract da la UE, c’e
ieu an naufragi.
R : (sameta ved igl computer) Gieri, sinzerameing: Vol tei propi ir tier igl Schütz a viver?
G: Na. (ri)
R: Eba. – Seara ussa la buca. – Gi a mei ple scort, noua ca duess meter tut quels etuis
da telefonets, par cigl Schütz survean cun nut. Ad gi egn’eada : Âs ussa anzuma cumpro
igl bagnpuril ?
(Röbi registrescha etuis da telefonet, plimatschs da totona a.a.a)
G: Ea. Quel e parfetg. Strusch da rivar tier, sen 1870 – Monthey! (stritg) – meters sur
mar, an egna plànca en egna val sarvatga. Là va cun garanzeia nign a vurdar, sch’igl vegi
animals vegls. – Ad plenavànt stos egn’eada vurdar, tge ca vean qua tut anzemel par
Atùn par animals. Que bagnpuril e sen bùna veia da finanztgear sasez.
R : Okay, jou fetg comerzi cun plimatschs da totona a etuis da telefonet, ad ussa magn
jou ànc egn manaschi d’egn pur da muntogna ?

St-SCHL 1-1_Posta tier la glieud


30

(Musica or da la stànza da dascurs discrets cun cliaints)
R : Aissata ?
Ai : Ee !
R : Ah, tei es puspe qua.
Ai: Yes, I was hiding there. As a customer. The big boss even said Grüezi.
R: Ea, ancùnter igl cliaints e el adigna flot.
(Ign oda « Vicious Games » an egna versiùn d’Uganda)
G : (Cantegna) Vicious games, vivious games.
R : Never, quegl e Vicious Games ?
G : Ea.
R : Mo quegl e betga da Yello. – Aissata, tge e quegl par egna canzùn ? This song.
Ai : This song ? You like ? This song is from my Jajja. My Grandfather.
R: Quegl e digl sieus tat.
G: Quella canzùn e digl sieus tat ?
R : Your grandfather did compose that ?
Ai : Yes, my grandfather. His name is Akiki. He is great musician, he can play 5
instruments, not 1, not 2, not 3, not 4 but 5. And this son gis very old. 50 years ago. He
made a record.
R : Quel a fatg egna plata cun quella canzùn gea avànt 50 ons.
(Gieri a Röbi vardan egn sen l’oter)
G : Scha quegl e ascheia, â Yello angulo quella canzùn. – Aissata, what is the name of
your old papa ?
Ai : Akiki. Akiki.
G : Röbi, quegl earva a nus cumpletameing novas dimensiùns.
R : (ved igl computer) Dieter Meier. Qua. Vagn nus agl sistem.
(Gieri telefonescha a Dieter Meier. Ign oda la cunversaziùn sur igl òltplidader)
Vusch D : Dieter Meier.

St-SCHL 1-1_Posta tier la glieud


31

G : (cun vusch simulada) Huber. – Signur Meier, vus vevas gea egn’eada egn hit ca nava
par igl mund.
Vusch D : Betga me egn.
G: Nus bagliafagn qua da Vicious Games.
Vusch D : Ohhh yeah, quegl eara fetg grànd. – Stadis Unieus, Auralia, Teara Tudestga, a
la Svizra natiralmeing ear.
G : Eba. – Ussa e quegl ascheia, ca quella canzùn e sco cigl para betga egna cumposiziùn
da Yello, peia da vus a digl signur Blank, mobagn cigl dat qua egna versiùn d’Uganda
d’egn aschi numno Akiki, ca vus vez prieu sco exaimpel. (Aissata meta la musica ple
dadòlt, alura puspe ple dascus) Signur Meier, eassas vus ànc ved igl aparat ?
Vusch D : Tgi eassas vus?
G: Huber.
Vusch D: Mo tge levas vus ussa exact da me, signur Huber ?
G : 200’…
R : 500'000…
G : 500'000 francs. Antocen damàn. Sen igl conto par Atùn par animals.
Vusch D : Eassas vus egn activist d’animals ? E quegl parveda la mia farma da puschas a
Argentina ?
G : Na. Scha vus lez, ca Vicious Games resta egn hit, componieu da Yello, a scha vus
levas betga pajear tantième an sumas nunimaginablas a Uganda : Alura cunzegl jou a
vus da pajear quels 500'000 aschi speart sco pussevel. (Silenzi) Signur Meier? Eassas
vus ànc qua?
Vusch D: Achtung par animals, vez vus getg ?
G: Na betga achtung. Atùn. Atùn par animals. La numra da conto e : Posta 55-33312-55.
Vusch D : A scha jou transferesch quegl a vus, ve jou la garanzeia ca jou vignt mena ple
ad udir anzatge da vus, signur Huber ?
G : Quegl garantesch jou.
Vusch D : Bien. (Silenzi) Mo anzatge e siir! Scha jou od me egn pintg pieps, alura dad igl
egn detg plùnt.
G: Signur Meier, vus vez igl mieus pled. (meta sei)

St-SCHL 1-1_Posta tier la glieud


32

G/R : Oh yeah.
Blackout – Pausa.

10. szena
- Röbi, Gieri, Laura –
(Gieri safa pront par igl date cun la Laura. Röbi porta igl pacet cun igl nov merchandising
agl biro)
R: Sund gest puspe davent. – Igl noch merchandisig digl Schütz e vagnieu. Ussa stuagn
nus ear Ànc vender quella mearda.
G: Via, nus tarmetagn que pacet sainza earver gest anavànt, direct a Bulgaria.
R: Savagn nus far. Mo igl zetel da furniziùn sto jou prender or. Wow, elegànt. – Geils
calzers. Âs egn date, he, cun la duna Bättig?
G: Betga fe sgnocas, quel'eada e'gl serius.
R: Alura giavisch jou peia blear suczess. – Tge ca partutga me, par me dat igl oz tgarn
cun grass. (Va)
L: (Vetier) Hey, Gieri, pront? Jou ve reservo an la Crusch Alva, e quegl bien? A jou ve
tartgea, nus savessan oravànt ànc ir par egn pintg aperitiv agl Caltgera.
G: Moschapeia, jou salegr. Egn'eada vurdar tge cigl dat or da quella sera. (Tutsdus van)

St-SCHL 1-1_Posta tier la glieud